پەیوەندی ڕیفراندۆمی هەرێم و بەڵگەکانی ڕێکخراوی برۆکینگزی ئەمریکا - Mehr News Agency\n23 kewçêrê 2017 - 09:00\nNews Code 13847\nئاژانسی هەواڵی مێهر، بەشی نێودەوڵەتی – پەیمان یەزدانی: باش بڕیاری بەڕێوەبردنی ڕیفراندۆمی سەربەخۆیی هەرێمی کوردستان، تەواو دراوسێکانی عێراق و لەوان ئێران، تورکیا و سووریا بە توندی دژی ئەو هەنگاوە وەستان. ئەوە لە کاتێکدایە کە هاوپەیمانانی عەرەبی ئەمریکا لە ناوچەدا واتە عەرەبستان و ئیماراتی یەکگرتووی عەرەبی پێشوازیان لەو ڕیفراندۆمە کرد، ئەگەرچی دەیانزانی کە ئەو کارە پاشهاتی زۆری بۆ سەر ئاشتی و پاوەجێی ناوچەکە بە دواوە دەبێت.\nگۆڕانکارییەکانی ئەمدواییەی هاوپەیوەند بە مژاری ڕیفراندۆمی سەربەخۆیی هەرێمی کوردستان بووە هۆی ئەوەی کە وتووێژێک لە گەڵ "ئانتۆنی کارتۆلۆچی" کارناسی ژئۆپۆلیتیک و شرۆڤەکاری ئەمریکایی ئەنجام بدەین کە لە خوارەوە دەیخوێننەوە:\n* "سێرگەی سوورۆیکین" فەرماندەی هێزەکانی ڕووسیا لە سووریا لە پیلانی ئەمریکا و هێزە کوردەکانی سووریا لە گەڵ داعش هەواڵی دا و ڕایگەیاند کە داعش ناوچە بندەستەکانی خۆی ڕادەستی ئەمریکا و یەکینەکانی کورد کردووە و لە بەرامبەردا ئەوان ڕێیان خۆش کردووە بۆ داعش کە ڕوو لە ناوچەکانی ژێر کۆنتڕۆڵی سوپای سووریا و تەدمەر بکات. ئێوە چۆن ذەڕواننە ئەو بابەتە؟\nـ بە پێی ڕاپۆرتە ئاشکرابووەکانی ساڵی 2012 لە ئاژانسی هەواڵگریی وەزارەتی بەرگریی ئەو وڵاتە، ئەمریکا و هاوپەیمانانی ناوچەیی بە دوای دامەزراندنی وڵاتێک بە ئەندێشەی سەلەفی لە رۆژهەڵاتی سووریاون کە ئامانجی ڕاشکاوانەی تەریکخستنەوەی دەوڵەتی سووریایە. ئەوەی ئێستا داعش دەیکات ڕێک لەو پێناوەیە. هەندێک لە بەڵگەکانی دیکەی ئەمریکا و لەوان ڕاپۆرتی "کامە رێگا بەرەو ئێران؟"ی ساڵی 2009ی ڕێکخراوی برۆکینز نیشان دەدات کە گەمارۆدان و تەریکخستنەوەی دەوڵەتی سووریا بە تایبەت لە رێگەی شەڕی بەوەکالەت لە رۆژهەڵاتی ئەو وڵاتە نە تەنیا بە مەبەستی تەریکخستنەوەی سووریا، بەڵکوو بە ئامانجی تەریکخستنەوەی ئێرانیش ئەنجام دەدرێن.\nلە ئێستادا ئەمریکا هەوڵ دەدات تا بەرەیەکی تاقانەی کوردی پێک بێنێت کە ڕەنگە دوای ڕاگەیاندنی سەربەخۆیی، ڕادەسپێردرێت بۆ کردنەوەی ناوچەی نوێ لە رێگەی شەڕی چەکدارانە کە ئەو ناوچانە بریتین لە باکووری عێراق و رۆژئاوای ئێران. هەر هەنگاوێک کە ئەمریکا لە رێگەی کوردە چەکدارەکانەوە بیەوێت لە داهاتوودا ئەنجامی بدات، هەر وەک ئەو فەرماندە ڕووسییە وتوویەتی، ڕێک وەدی هاتنی خاڵ بە خاڵی بەڵگەکانی سیاسەتی ئەمریکایە کە ساڵانێک لەو پێش بۆ شەڕی بە وەکالەت لە دژی ئێران و هاوپەیمانانی و تۆکمەکردنی هەژمۆنیای ئەمریکا لە رۆژهەڵاتی ناڤین داڕێژراوە.\n* کاریگەریی پڕچەککردنی کوردانی سووریا تا چەندە دەتوانێت هەڵوێستیان هەمبەر بە دیمەشق بگۆڕێت؟ هێزە کوردییەکان لانی‌کەم لە ڕابردوودا هیچ هەڵمەتێکیان لە دژی دەوڵەتی سووریا نەبووە، بەڵام ئەگەری ئەوە هەیە کە پاش پڕچەککران لە لایەن ئەمریکاوە هەڵوێستەکانی بگۆڕێت؟\nـ چەمکی کورد کە لە لایەن تەواو لایەنەکانەوە بە شێوەی هاوسان بە کار دەبرێت، هەندێک دەبێتە هۆی سەرلێشێوان، چونکا لە ئێستادا هێزی جۆراوجۆری کورد هەن کە تاقمێکیان هاوکاریی دەوڵەتی سووریا دەکەن و هەندێکی دیکەیان لە گەڵ هێزەکانی ڕووسیا و ئێران لە پەیوەندی دان. هەروەها بەرەیەکیان هاوکاریی ئەمریکا دەکەن. ئەو هاوکاریانە فرەچەشنە و بەستنێکی بەربڵاو لە خۆدەگرێت؛ لە هاوکاریی پراتیگی تا دەرفەتخوازانە. رێبەرانی بەلیمەت و تێگەیشتووی کورد دەزانن کە بەڵێنەکانی ئەمریکا بۆ ئۆتۆنۆمی و سەربەخۆیی دوورە لە ڕاستی، چونکا نە تەنیا ئەمریکاییەکان بە ناچار خەیانەتیان پێ دەکەن، بەڵکوو ئەو ئۆتۆمی و سەربەخۆییە بۆ گەلی کورد کارەساتبار دەبێت.\nئەو تاقمە لە هێزە کوردەکان لە سەرقاڵی هاوکاری کردنی ئەمریکاییەکان لە شەڕی بەوەکالەتن دەبێ خێرا لە خەڵکی کورد جێابکرێنەوە و هاوکات دەبێ دەوڵەتی سووریا و هاوپەیمانانی هەوڵ بدەن لایەنە کوردەکان بەرەوڕووی پلانی واقیعی بۆ قۆناغی دوای شەڕ بکەن و هەروەها دەبێ هەوڵ بدەن تا ئامانجی ڕاستەقینەی سیاسەتوانانی ئەمریکایی ئاشکرا بکەن و ئاشکرای بکەن کە ئەمریکا لە کوردەکان وەک "جێگرانی ئیتنیکی" (Ethnic Proxies) لە شەڕدا کەڵک وەردەگرن.\n* وال ئێستریت ژۆڕناڵ لە دانوستانەکانی نهێنیی ڕووسیا و ئەمریکا بە بێ ئاگاداریی ئێران بۆ جێگرکردنی ناوچەی ئارام لە باشووری رۆژهەڵاتی سووریا هەواڵی داوە، ئێوە چۆن لەوبارەوە دەڕوانن؟\nـ لەم رۆژانەدا ناکرێت متمانە بە زۆر شت بکرێت کە لە میدیا رۆژئاواییەکاندا بڵاو دەبنەوە. بەوەشەوە ڕووسیا گەلێ جار بۆ بەرژەوەندیی سووریا لە گەڵ واشنتۆن دانوستانی کردووە بۆ ئەوەی هەم پێشگری بکات لە جێبەجێ کرانی پلانەکانی ئەمریکا لە سووریا و هەمیش رێگایەکی ئابڕوودارانە بۆ دەرچوونی ئەمریکا لە پێکدادانەکانی سووریا دەستەبەر بکات.\nئەوە لە کاتێکدایە کە ڕووسیا باش دەزانێت کە ئەو هەوڵانە بێ ئەنجامە، بەڵام تێدەکۆشێت لە پێکدادانەکانی سووریادا ڕەوایی دیپلۆماتیک بە دەست بێنێت، واتە ئەگەر رۆژێک دیتی لە بۆ چارەسەریی قەیرانی سووریا هیچ رێگایەکی جگە لە هێرشی سەربازی بۆ نەماوەتەوە، ئەو دانوستانانە بە کاری دێت، بۆ ئەوەی هێرشەکانی خۆی پێ پاساو بدات.\n* هەرێمی کوردستان رۆژی ٢٥ی سێپتامبر ڕیفراندۆمی سەربەخۆیی بەڕیوەبرد. ئەمە لە کاتێکدایە کە بەغدا و وڵاتانی دراوسێی هەولێر دژی ئەو هەنگاوەن، ڕای ئێوە لەوبارەوە چیە؟\nـ زۆربەی حزبە کوردییەکان هاوکارییەکی نزیکیان لە گەڵ ئەمریکا هەیە و بە هەڵە پێیان وایە کە سەربەخۆیی بۆ ئەوان ئاشتی و هەیمەنەیان بۆ بە دیاری دێنێت. عێراق دژی ئەو کارەیە، چونکا لە ئاگاداری مامەڵەکانی ئەمریکایە. ئەگەر لە بیرتان بێت ئەمریکا یەکەم وڵات بوو کە پاڵپشتیی سەدامی دەکرد و دواتر هەر خۆی هێرشی کردە سەر عێراق و گەلی ئەو وڵاتە و سەرجاوەکانی وێران کرد و سەدام و کوڕەکانی کوشت. ئەوە وانەیەکە کە دەبێ هەندێک لە بەرپرسانی کورد ئاوری لێ بدەنەوە.\nناوچەی سەربەخۆی کوردی بە بێ پاڵپشتیی بەغدا، ناوچەیەکی زۆر لاواز و جێی خەسار دەبێت و بەردەوام دەبێ ئینتیما بە هاوپەیمانانی ئەمریکایی بکەن. هەڵبەت ئەوەی کە تا چ یاستێک سەربەخۆ دەبن، خۆی جێی پرسیارە. سەربەخۆیی کوردستان هاوکات بە مانای کەلێنێکی زیاتر لە ناوچە و بەرزبوونەوەی پێکدادانەکانە؛ شتێک کە رێگا بۆ جێبەجێ کرانی سیاسەتی دەرەکیی ئەمریکا واتە سازدانی شەڕی بە وەکالەت لە دژی ئێران خۆش دەکات. ڕاستییەکەی ئەوەیە کە ئەمریکا بە پێدانی سەربەخۆیی بە کوردەکان، ناچاریان دەکات بەشداری شەڕی بە وەکالەت لە دژی ئێران بن.


حكومه‌تی ئێران كار بۆ وه‌رگرتنی ڤیزه‌ی ئه‌مریكی بۆ سه‌رۆكی وڵاته‌كه‌ی ده‌كات\nكاربه‌ده‌سـتێـكی ئێرانی ده‌ڵێت حكومه‌تی وڵاته‌كه‌ی كار ده‌كات تا ڤیزه‌ی ئه‌مریكی بۆ مه‌حمودی ئه‌حمه‌دی نه‌ژادی سه‌رۆكی ئێران وه‌ربگرێت بۆ ئه‌وه‌ی بتوانێت له ئه‌نجومه‌نی ئاسایشی نه‌ته‌وه یه‌كگرتووه‌كاندا وتارێـك پـێشـكه‌ش بكات.\nغولام حوسه‌ین ئیلهام ده‌مڕاستی حكومه‌تی ئێران ڕۆژی سـێشه‌ممه له تاران به په‌یامنێرانی گوتووه وه‌زاره‌تی ده‌ره‌وه‌ی وڵاته‌كه‌ی كار له‌سه‌ر وه‌رگرتنی ئه‌و ڤیزه‌یه ده‌كات تا ئه‌حمه‌دی نه‌ژاد سه‌ردانی نیویۆرك بكات، وه سه‌ردانه‌كه‌شی ده‌كه‌وێته سه‌ر ئه‌وه‌ی كه‌ی ئه‌نجومه‌نی ئاسایش كۆده‌بێته‌وه.\nسه‌رۆكی ئێران پـێشـتر گوتوویه‌تی ده‌یه‌وێت به‌رنامه ناوه‌كیـیه‌كه‌ی ئێران بۆ ئه‌نجومه‌نی ئاسایش ڕوون بكاته‌وه.\nهه‌ر پـێنج ئه‌ندامه هه‌میشه‌یـیه‌كه‌ی ئه‌نجومه‌نی ئاسایش و ئه‌ڵمانیاش له ئێسـتادا كار له‌سه‌ر بڕیارێـكی نوێی نه‌ته‌وه یه‌كگرتووه‌كان ده‌كه‌ن كه به مه‌به‌ستی سه‌پاندنی سـزای زیاتره له‌سه‌ر كۆماری ئیسلامی ئێران به‌هۆی به‌رنامه ناوه‌كیـیه مشـتومڕ له‌سه‌ره‌كه‌یه‌وه.\nدیبلۆماتانی نه‌ته‌وه یه‌كگرتووه‌كانیش ده‌ڵێن ئه‌م شه‌ش زلهێزه‌ی جیهان توانیـویانه به‌ره‌و پـێشـچوون له بڕیاره‌كه‌دا بهێنه كایه.


پەیامنێری ناس کورد ڕایگەیاند، هێزە ئەمنییەکانی دهۆک چوونەتەسەر ماڵی یەکێکی تر لە ڕێکخەرانی خۆپیشاندانەکانی ئەو شارە و دەستگیریان کردووە.\nدوابەدوای دەستگیکردنی کەریم بەدەل، یەکێک لە ڕێکخەری خۆپیشاندانەکان، نیوەڕۆی ئەمڕۆ پۆلیسی دهۆک ڕۆژنامەوان و چالاکی مەدەنی ئومێد بەروشکییان دەستگیرکرد لە ماڵەکەی خۆیدا، ئومێد ئەندامی گروپی فشار بوو لە دهۆک.\nپەیامنێری ناس کورد وتیشی، هێزی ئەمنی لە بەردەم بەشێک لە چالاکانی مەدەنی شارەکە دانراوە.\nهاوکات شەوی ڕابردوو بەدەل بەرواری، مامۆستا و چالاکوانی مەدەنی لەلایەن هێزە ئەمنییەکانی دهۆکەوە دەستگیرکرا و برایەکیشی دەڵێت، نەمانزانی هێزەکان کێن و سەر بە کێن.\nچوار توشبووی تری کۆرۆنا لە دهۆک تۆمار کران\n2020.05.30 - 18:49


رێكخراوێكی هۆڵەندی سەردانی زانكۆی پۆلیتەكنیكی سلێمانی دەكات – زانکۆی پۆلیتەکنیکی سلێمانی\nرێكخراوێكی هۆڵەندی سەردانی زانكۆی پۆلیتەكنیكی سلێمانی دەكات\nبەمەبەستی ئامادەكاری بۆ ئەنجامدانی لێكتێگەیشتن و كاری زانستی هاوبەش رێكخراوێكی پەروەردەی هۆڵەندی سەردانی سەرۆكایەتی زانكۆی پۆلیتەكنیكی سلێمانی كرد و لەگەڵ سەرۆكی زانكۆ چەند تەوەرێكی تایبەت بە پەروەردە و پرۆسەی خوێندیان تاوتوێكرد.\nئەمڕۆ دووشەممە 2019/2/25 پرۆفیسۆری یاریدەدەر د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی لە سەرۆكایەتی زانكۆ پێشوازی لە وەفدێكی باڵای رێكخراوی نوفیك ( Nuffic )ی هۆڵەندی كرد كە لەبواری بەنێودەوڵەتیكردنی پەروەردەدا كاردەكات، لە كۆبوونەوەیەكدا بەئامادەبوونی د.كامیل سابر راگری پەیمانگای تەكنیكی بەكرەجۆ و ئارام بەكر بەڕێوەبەری تەلەفزیۆنی SPUHD، سەرۆكی زانكۆی پۆلیتەكنیكی سلێمانی لەگەڵ وەفدی میوان گفتوگۆیان لەبارەی ئامادەكاریی بۆ ئەنجامدانی لێكتێگەیشتن و كاری زانستی هاوبەش و چۆنێتی دروستكردنی هەماهەنگییەكی پەروەردەیی لە نێوان هەرێمی كوردستان و هۆڵەندا كرد.\nلەوبارەوە د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی رایگەیاند: وەكو زانكۆی پۆلیتەكنیكی سلێمانی ئامادەین پەیوەندییە ئەكادیمییەكانمان لەگەڵ زانكۆ و پەیمانگا و ناوەندەكانی خوێندنی هۆڵەندا پەرەپێبدەین و هەنگاوی پێویست بنێین بۆ هێنانەدی و ئەنجامدانی لێكتێگەشتنی هاوبەش لە نێوانماندا، وە لەو چوارچێوەیەشدا ئامادەین هەموو جۆرە هاوكارییەك پێشكەش بكەین تا بتوانین بەشێوەیەكی باش خزمەت بە خوێندكارەكانمان و پرۆسەی خوێندن بكەین.\nد.ئالان فەرەیدون عەلی ئەمین بۆ وەفدی میوانی روونكردەوە كە زانكۆی پۆلیتەكنیكی سلێمانی خاوەنی پێنج كۆلێج و هەشت پەیمانگایە و ژمارەیەكی زۆر لێكتێگەیشتنی زانستی لەگەڵ زانكۆ و پەیمانگا و رێكخراوەكاندا هەیە لە ناوەوە و دەرەوەی وڵات بەشێوەیەك كە لە 4 ساڵی رابردوودا نزیكەی 60 رێكەوتنی ئەنجامداوە، وە تائێستا چەندین كۆنفرانس و سیمپۆزیۆم و سیمیناری نێودەوڵەتی لە دەرەوە و ناوەوەی وڵات ئەنجامداوە و لە پلانیدایە كار و پرۆژە زانستییە هاوبەشەكانی فراوان بكات.\nپاشان سەرۆكی زانكۆی پۆلیتەكنیكی سلێمانی لۆگۆی زانكۆ و تابلۆی سەرای سلێمانی و شیرینی تایبەت بە سلێمانی پێشكەش بە وەفدی رێكخراوی نوفیك ( Nuffic )ی هۆڵەندی كرد.\nدواتر وەفدی رێكخراوی نوفیك ( Nuffic )ی هۆڵەندی سەردانی سەنتەری نێودەوڵەتی زمانی ئینگلیزی زانكۆ و بینای تەلەفزیۆنی SPUHDی كرد و سەرجەم بەش و بەڕێوەبەرایەتییەكانی زانكۆی بەسەركردەوە.\nرێكخراوی نوفیك ( Nuffic ) رێكخراوێكی سەربەخۆی هۆڵەندییە و بارەگا سەرەكییەكەی لە شاری لاهایە، كار بۆ بە نێودەوڵەتیكردنی بواری پەروەردە دەكات و لەلایەن وەزارەتی پەروەردە و رۆشنبیری و زانست و كاروباری دەرەوەی هۆڵەندەوە پشتیوانی دەكرێت.\nڕاوندی دووەمی کۆرسی بێ بەرامبەری توانستی زمانی ئینگلیزی دەستی پێکرد\nئەنجامی بەرایی وەرگیراوانی ماستەر و دكتۆراو دبلۆمی باڵا لە پەیج و سایتی زانكۆمانەوە ببینە


چەند دێڕێک سەبارەت بە (ڕۆمانی بەفر)ی ئورهان پاموک… راستی بەهادین – Dengekan\nbyDenegkan\tAugust 12, 2020\tGeneral\n“به‌فر” ڕۆمانێكی سیاسییه، په‌نجه‌ره‌یه‌كه ئورهان پاموک نووسه‌ری كتێبه‌كه به‌ڕووی ئێمه‌ی خوێنه‌ر ده‌یكاته‌وه و هه‌ڵده‌دا توركیه‌ی ئه‌مڕۆمان نیشان بدات. ڕۆمانه‌كه باسی گه‌ڕانه‌وه‌ی كا، شاعیرێكی نیشته‌جێی هه‌نده‌رانه كه دوای دوانزده ساڵ دووری سه‌ردانی وڵات ده‌كات. كا، دوای مردنی دایكی و بۆ دیتنه‌وه‌ی شاری سه‌رده‌می منداڵیی سه‌فه‌رده‌كات كه‌چی به پێشنیاری هاوڕێیه‌كی ڕۆژنامه‌وانی و بۆ نووسین له سه‌ر هۆی خۆكوشتنی كچه گه‌نجه‌كان له شارۆچكه‌یه‌كی سه‌رسنوور سه‌فه‌رێكی تری تووش ده‌بێت كه سێ چوار ڕۆژ ده‌خایێنێت و ناوه‌ڕۆكی ڕۆمانه‌كه‌شه.\nئورهان پاموک له “به‌فر”دا هه‌نگاو به هه‌نگاو ده‌چێته پێش و بێ ئه‌وه‌ی پشتگری له لایانێک بكات ڕه‌خنه له تورک و كورد و موسلمان و مه‌سیحی و كۆمۆنیست و سوسیالیسته‌كان ده‌گرێت و زۆر به وردی لایانه ناله‌باره‌كانی هه‌موو دینه‌كان و سیاسه‌تی هه‌موو حیزب و گروپه سیاسییه‌كان زه‌ق ده‌كاته‌وه. پاموک وێنه‌یه‌ک له “بێ سه‌روبه‌ری سیاسی” ده‌دا به خوێنه‌ر و كه‌مێک دره‌نگ به‌ڵام به ڕوونی ده‌رده‌كه‌وێت كه باس ته‌نیا له سه‌ر “باوه‌ڕ و بێ باوه‌ڕی” به خوا نییه كه مه‌به‌ستی نووسه‌ره. لێره توركیه‌ی موسلمان و توركیه مۆدرێن ڕووبه‌روو ده‌بنه‌وه. شه‌ڕ بۆ پاراستنی داب و نه‌ریته كۆنه‌كان له لایه‌ک و داسه‌پاندنی “مۆدرنیێتت” به خوێندنه‌وه و تێگه‌یشتنی ده‌سه‌ڵاتداره‌كانه‌وه له لایه‌ک. ئورهان پاموک هه‌وڵ نادا وڵامی هیچ پرسیارێک بداته‌وه به‌ڵام زۆر پرسیار ده‌خاته(وه) ڕوو له وان: مافی ژن له وڵاتێكی سێكولار، مافی ژن له حكومه‌تێكی ئیسلامیدا، یان بوونی مافی هه‌ڵبژاردنی جۆری جل و به‌رگ و شێوه‌ی ژیان بۆ ژن له هه‌ركام له‌م سیستمه حكومه‌تییانه‌دا. نووسه‌ر لێره و له‌وێ باسی هۆمۆسێكسوالیێت، جێنوسایدی ئه‌رمه‌نییه‌كان، بێ سه‌روشوێن چوون و پێشێڵ كردنی مافی كوردان و … ده‌کات. به كورتی “به‌فر” وێنه‌یه‌كی بچووکی توركیه‌یه و گێرانه‌وه‌یه‌ک له شه‌ڕی ده‌سه‌ڵاته له نێوان هێزه چه‌كداره‌كانی وڵات ده‌گه‌ڵ كورده ناسیونالیسته‌كان، توركه سێكولاره‌كان و ئیسلامیسته‌كان و وێنه‌یه‌كی به هێزه له‌وه‌ی ئه‌و شه‌ڕه چۆن داوێنی خه‌ڵكی ئاسایی به گشتی و ژنان به تایبه‌تی ده‌گرێته‌وه.\nPrevious پیاوێک لە تاریکییەوە بۆ تاریکیی… نەوزاد بەندی\nNext پرسیارکردن و ماهییەتی پرسیار لە کورتە چیرۆکی ” نەنکم (کەتان)” ی جەلال قادردا…عەبدوڵا سلێمان (مەشخەڵ)


لێکۆڵینەوە لەو تۆمەتانەی سەربازانی بەریتانی لە عێراق لە ساڵانی 2003 بۆ 2009 ئەنجمیان داوە\nلێکۆڵەرێكی بەریتانی سەربەخۆ تاوتوێی بە هەزارن کەیسی ئەو تۆمەتانە دەکات کە ئاڕاستەی سەربازانی بەریتانی کراون بە تۆمەتی ئەنجامدانی تاوانی جەنگ لە عێراق لە ساڵانی نێوان 2003 و2009 ، لێکۆڵەرەکە دەڵێت هەموو تومەتەکان پوچەڵکراونەتەوە جگە لە یەک شکایەت لەو بارەیەوە نەبێت.\nکەیڵی بەرێوەبەری دەستەی لەشکری بۆ کەیسەکانی پێشەشکرابوون بە رادیۆیی بی بی سی گوت ؛ شیانی ئەوە هەیە کە هیچ یەکێک لەو شکایەتانە ی تۆمەتبارکردنەکان نەگەنە داداگا و دەڵێت بەشی زۆری کەیسەکان لە قۆناغی یەکەمی لێکۆڵینەوەکاندا پوچەڵکراونەتەوە لەبەر ئەوەی وەک دەڵیت تاواناکان لە ئاستێکی زۆر سووکدا بوون.\nکەیڵی متمانەی بەوە هەیە کە ئەو لێکۆڵینەوە جیایەی داواکاری گشتی خانم فاتو بنسوتا لە ساڵی 2014 دا لەو بارەیەوە پێشکەش بە دادگای نێونەتەوەیی تاوانکان لە لاهی کردبوو، ئەمساڵ کۆتایی دێت بەبێ گرتنەبەری هیچ رێوشوێنێک وجەختیش لەوە دەکات کە ئەم کەیسانە لەمساڵدا دەگەنە کۆتایی.\nکەیڵی هیچ ئاماژەیەکی بەو تەنها کەیسە نەداوە کە پێشکەش کرابوو کە خودی خۆی لە بارەیەوە گوتی تەنها کەیسە کە پۆچەڵ نەکراوەتەوە و لێکۆڵینەوەی یاسایی لە بارەیەوە دەکرێت.


ئەحمەد ڕەسوڵ: دەسەڵاتدارێتی لە هەرێمی کوردستان، ڕەوە کەمتیار بە دەوری لاکێکدا. – WTARIKURD\nلە دوای ڕاپەڕینەوە تا ئێستا دەسەڵاتدارێتی لە هەرێمی کوردستان “بە پەرلەمان، سەرۆکایەتی هەرێم، حکومەت و دەزگای قەزاییشەوە” کێڵگەی فڕاندنی هەر کەسە و بەشی خۆی چەند بتوانێت و ڕووبەرێک بووە بۆ بەتاڵانبردن هەم لەلایەن حزب و هەم لەلایەن کەسەکانەوە. ئاشکرایە حزب هەم لەڕێگەی ئەو بودجە زەبەلاحەی کە سەپاندویەتی بەسەر حکومەتدا بۆ خۆی بردووە، هەم لە ڕێگەی دەسەڵاتدارانیەوە لە پلە و پێگە باڵاکانی نێو حکومەتدا دیسانەوە لە بەشی گشتی و حکومەتیشی بردووە. سەرباری ئەمەش، ئەندامە حزبیە دانراوەکان لە پلە باڵاکانی نێو حکومەتدا جگە لەوەی کە بارێکی قورسی کەمەرشکێنیان خستۆتە سەرشانی داهاتی گشتی و بودجەی حکومەت ” کە حزب ناچار بەمەی کردوون” بەوەی کە سوپایەکی گەورەی ئەندامان و لایەنگرانی حزبیان خانەنشین کردووە بە پلەی تایبەت و باڵا و بە ناونیشانی جۆراوجۆر. سەرباری هەموو ئەمانەش کەسە دانراوەکانی حزب لە پلە پێگە باڵانی نێو حکومەتدا جگە لەو نەزیفە بەردەوامەی بەسەر داهاتی گشتی هەرێم و بودجەی حکومەتەوە بووە بە شێوە یاساییەکەی کە موچەی زەبەلاح و نەسریە و ئیمتیازاتە جۆروجۆرەکانیان بووە “واتا دزی و تاڵانیی بەشیوەیەکی یاسایی” هەروەها ئەو ڕێگە و شیوازە ڕاستەوخۆ و ناڕاستەوخۆیانەی کە بە نایاسایی تاڵانیی و دزیەکی سەرسوڕهێنەریان ئەنجامداوە.\nئێستا تەنها ئەگەر بەس هەندێ حساب بێنینە پێش چاوی خۆمان و بیریلێبکەینەوە بزانین چ ئەنجامێک بەدەست دێنین، وێنەکە بەسەر یەکەوە و بە گشتی ببینە و هەموو پارچەکان لێکبدە ئینجا ئەزانی ئەو شتەی کە ناوی دەسەڵاتدارێتیە لە هەرێمی کوردستان چ کێڵگەیەک بووە بۆ دزی، تاڵانی و فڕکان فڕکان.\n1- موچەی سەرۆکی حکومەت و جێگرەکەی بە ڕاوێژکارەکانیانەوە لەگەڵ نەسریە و تێچووی ئەو هەموو ئۆتۆمبیل و پاسەوانانە.\n2- موچەی سەرۆکی پەرلەمان، جێگرەکەی، سکرتێر بە ڕاوێژکارەکانیانەوە لەگەڵ نەسریە و تێچووی ئەو هەموو ئۆتۆمبیل و پاسەوانانە.\n3- موچەی سەرۆکی هەرێم و جێگرەکەی بە ڕاویژکارەکانیانەوە لەگەڵ نەسریە و تێچووی ئەو هەموو ئۆتۆمبیل و پاسەوانانە.\n4- موچەی وەزیر و وەکیل وەزیرەکان بە ڕاوێژکارەکانیانەوە لەگەڵ نەسریە و تێچووی ئەو هەموو ئۆتۆمبیل و پاسەوانانە.\n5- موچەی پەرلەمانتاران و تێچووی ئەو هەموو ئۆتۆمبیل و پاسەوانانە.\n6- موچە و نەسریەی سەرۆکایەتی دیوانی ئەنجومەنی وەزیران و سەرۆکایەتی دیوانی سەرۆکایەتی هەرێم بە تێچووی ئەو هەموو ئۆتۆمبیل و پاسەوانانەوە.\n7- موچەی سەرۆک و ئەندامانی ئەنجومەنی دادوەری و تێچووی نەسریە و پاسەوانانی دیوانی ئەنجومەنی دادوەری.\nئینجا سەرباری ئەم نەزیفە داراییەی بەسەر داهاتی گشتی و بودجەی هەرێمەوەیە لە موچە و نەسریە کە ئەم تاڵانیە ڕێکخراوە بەشێوەیەکی یاسایی. بیرلەو ئۆردووە خانەنشیکراوەش بە موچەی خەیاڵیەوە بکەرەوە کە ئەمانە دەگرێتەوە:\n8- پەرلەمانتارانی خانەنشینکراوی خولەکانی پێشووی پەرلەمان کە ژمارەیەکی هێندە زۆرە و ئەو پارەیەی کە وەریدەگرن هێندە زۆرە کە ئینسان سەراسیمە دەبێت.\n9- وەزیران و وەکیل وەزیرانی خانەنشینکراوی پێشووی کابینەکانی حکومەت کە ژمارەیان هێندە زۆرە و ئەو پارەیەی کە وەریدەگرن هێندە زۆرە ئینسان سەراسیمە دەبێت.\n10- ڕاوێژکارانی خانەنشینکراو و ژەنەڕاڵ و لیوا و ئەفسەرانی پلە باڵای خانەنشینکراو کە ژمارەیان هێندە زۆرە و ئەو پارەیەی کە وەریدەگرن هێندە زۆرە ئینسان سەراسیمە دەبێت.\nئەمە بێئەوەی قسە لەو دەستبەسەراگرتنەی حزب بکەین بۆ بازرگانی و سەرمایەگوزاری لە هەرێمی کوردستان لەڕێی کۆمپانیاکانیەوە و جگە لە پاوانکاریی کۆمپانیا کەسییەکانی دەسەڵاتدارانیش لە بوارە جیاوازەکانی بازرگانی و سەرمایەگوزاری و بوارە جیاوازەکانی کەڵەکەبوونی سەرمایە.\nبۆیە داهاتی گشتی و بودجەی هەرێمی کوردستان کە لە ژێر کۆنتڕۆڵی حکومەتی هەرێمی کوردستاندا بووە، لە وێنەی لاکێکدا بووە کە ڕەوە کەمتیارێک بەدەوریدا بووە.\nبۆیە حزبەکان هەرێمی کوردستان و دەسەڵاتدارێتی لە هەرێمی کوردستاندا بە حکومەت و پەرلەمان و دەزگاکانی ترەوە وەک کێڵگەی دزی و تاڵانیەکی بێسەرئێشە و ئاسان دەبینن. بۆیە ڕەوە کەمتیارێک کە بەدەوری لاکێکەوەن هەر ڕۆژ ژمارەیان زیاتر دەبێت و هەمووشیان بەسەر یەکەوە داکۆکی لەمانەوەی ئەو لاکە دەکەن لەبەر دەستیاندا و بەردەوامیش لەنێو خۆیاندا شەڕ لەسەر لاکەکە دەکەن.\nدلێر حسێن پیرۆمەری: هەرێم لەنێوان بارزانی و عەببادیدا.


مشتومڕی ڕاستەوخۆی نێوان هەردوو جێگری کاندیدەکانی سەرۆکایەتی ئەمەریکا\nشەوی سێشەممە هەردوو جێگری کاندیداکانی دیموکراتەکان و کۆمارییەکان بۆ سەرۆکایەتی ئەمەریکا بۆ یەکەم جار و تەنها جار لەم هەڵبژاردنەدا مشتومڕی ڕاستەوخۆیان ئەنجام دا. مشتومڕەکە لە زانکۆیەکی شاری فارمڤێلی فەرجینیا ئەنجام درا. ڕۆژنامەوان ئیلەین کیهانۆ پرسیاری لە هەردوو جێگری کاندیداکانی سەرۆکایەتی کرد. هەردووکیان زۆربەی کاتەکەیان بە هێرشکردنە سەر کاندیدی سەرۆکایەتی لایەنەکەی تر بەسەر برد.\nهەردوو جێگری کاندیداکانی سەرۆکایەتی ئەمەریکا\nساتەوەختێکی نائاسایی بوو بۆ هەردوو بەربژارەکان سیناتۆری ڤەرجینها تیم کەینی دیموکرات و بەرهەڵستە کۆمارییەکەی فەرمانڕەوای ئیندیانا مایک پێنس.\nپاش تەوقەکردنی دۆستانە مشتومڕەکە گەرم بوو لە کاتێکدا کەین داوای لە پێنس کرد کە بەرگری بکات لە چەندین لێدوانی مشتومڕلەسەری کاندیدی کۆمارییەکان دۆناڵد ترامپ.\nسیناتۆری ڤەرجینیا تیم کەین، جێگری کاندیدی دیموکراتەکان بۆ سەرۆکایەتی ئەمەریکا\nتیم کەین " دۆناڵد ترامپ لە میانەی هەڵمەتەکیدا بە مەکسیکییەکانی گوت دەستدرێژی کەران و تاوانباران. ئەو وشەی وەکو، گەنیو، بەراز، سەگ و پیسی بۆ ژن بەکار هێناوە. و ئەوە ئەوکارانەی کردووەو لە ڕووی بیرتەسکییەوە درۆی ئەوەشی کرد کە سەرۆک ئۆباما هاووڵاتی ئەمەریکا نییە."\nپێنسیش وەڵامێکی توندی ئەو قسانەی دایەوە.\nمایک پێنس " هێشتاش بە ئەندازەی ئەوە بێرێزی بە کەس نەکردووە کە هەلەری کڵنتن کردویەتی کاتێک گوتی نیوەی پشیوانەکانمان کۆمەڵە خەڵکێکی خراپن و گوتیشی ئەوان بێهوابوون."\nبەدرێژایی مشتومڕەکە هەردوو کاندیدی جێگری سەرۆک زۆر هێرشیان کردە سەر یەکتر بەڵام لە زۆربەی بەشەکاندا توانیان ئارام بن.\nپێنس و کەین لەسەر مەسەلەی سیاسەتی دەرەوەیش دژی یەک بوون، پێنس دەیگوت ئەمەریکا لاوازتر بووە لە ژێر سایەی دەڵاتی سەرۆک باراک ئۆباما.\nفەرمان ڕەوای ئیندیانا مایک پێنس، جێگری کاندیدی کۆمارییەکان بۆ سەرۆکایەتی\nپێنس " پاش گەشتکردنی ملیۆنان میل وەکو وەزیری دەرەوەمان و پاش داڕشتنی سیاسەتی دەرەوەییی ئەم بەرێوەبەرایەتیە، ئەمڕۆ ئەمەریکا کەمتر پارێزراوە."\nکەینیش باسی لە هەندێک لە سیاسەتە درەوەییەکانی ترامپی کرد لە ناویاندا لەسەر ڕێبازی ناوکی.\nکەین " دۆناڵد ترامپ لەو بڕوایەدایە جیهان پارێزراوتر دەبێت ئەگەر وڵاتانی زیاتر چەکی ناوکیان هەبێت. ئەو دەڵێت پێویستە عەرەبستانی سعودیەش هەیبێت ، ژاپۆنیش هەیبێت و کۆریای باشوریش هەیبێت."\nکەین باسی لە مەسەلەی باجی ترامپیش کرد کە ئاماد نییە بەڵگەنامەکانی نیشان بدات.\nCampaign 2016 VP Debate vice-presidentialAnominee Gov. Mike Pence and Sen. Tim Kaine debate\nتیم کەین " فەرمانڕەوا پێنس دەبو بەڵگەنامەی باجی خۆی نیشان تراپ بدات تا بزانێت شایستەی ئەوەیە ببێت بە جێگری سەرۆک. و دۆناڵد ترامپیش پێویستە بەڵگەنامەکانی باجی خۆی نیشانی ئەمەریکاییەکان بدات بۆ ئەوەی بزانن ئەویش شایستەی ئەوەیە ببێت بە سەرۆک."\nپێنسیش هەوڵی دا بەرگری لە ترامپ بکات.\nپێنس "دۆناڵد ترامپ کاردارێکە، نەک سیاسەتمەدار. ئەو دەرفەتی بازرگانی ڕەخساندووە. ئەو بەڵگەنامەی تاکسانەی کە لەم هەفتەیە بڵاو بوونەوە ئەوە دەخاتە ڕوو کە ئەویش نزیکەی 20 ساڵ لەمەوبەر کاتێکی سەختی بەسەر بردووە."\nهەردوو کاندید باسیان لە مەسەلەی تیرۆرسم، کۆچبەری و پەیوەندیەکانیان لەگەڵ ڕوسیا مەسەلەی شەڕی سوریا و ئابوریش کرد.\nبە شێوەیەکی مێژوویی مشتومڕی جێگری سەرۆک کاریگەرییەکای کەمتری هەیە لەسەر هەڵبژاردنی سەرۆکایەتی. مشتومڕی دوهەمی کڵنتن و ترامپ پێنج ڕۆژی تر ئەنجام دەدرێت.


ئەنجام: 38 ئەنجامى گەڕان دۆزرایەوە.\n1. درەوشانەوەی نوێی فیلمی ئۆسکاریی ئەسغەر فەرهادی\n... ئەنجلێس تایمز لە وەسفی فیلمی براوەی ئۆسکاری ئەسغەر فەرهادی نووسیویانە "ئەو فیلمەی کە ئەسغەر فەرهادی لە ساڵی ٢٠١١ بەرهەمی هێنا، چیرۆکێکە هەڵگری بنەماڵە و کۆمەڵگایەکە کە هێدی هێدی لێک دادەبڕن و گرێیەک بە ...\n2. زمانی کوردی و بەرهەم‌هێنانی بیر و زانست/ دوكتور به‌ختیار سه‌جادی\nجام کوردی: دەمەوێ هێدی هێدی دەست بکەم بە بڵاوکردنەوەی کۆمەڵێ نووسین و یاداشتی ئەم چەند ساڵەی دواییم سەبارەت بەو مژارەی سەرەوە. ئەو دەرئەنجامانەی بە دەستم هێناون هێندە ڕاچەڵەکێنەرن کە تووشی تۆقان و واق‌وڕمانمان ...\n3. هاوارەبەرە و میرزا، دوو ڕۆمانی ناوچەیی/ئەحمەد چاک\n... ناوچەیەدا، بە تایبەت ئەو کەسانەی کە وەکوو شاعیرانی شێوازی موکریانی دەناسرێن، سرووشت و ڕۆمانسییەت ڕۆڵێکی گرینگی هەیە. لەم ناوەدا دەتوانین کەسانێکی وەکوو سەیف، هێمن، هەژار و هێدی وەکوو نموونە بێنینەوە. چیرۆکی ...\n4. دەف یەکێک لەو سازانەیە کە لە ئێراندا لایەنگری زۆرە.../ حاجی عەبدوڵڵا حەمزە\n... لە دوای ئەوەی "تمبەک" (دمبەک) چووە نێو کۆڕەکان، هێدی هێدی شوێنی دەفی گرتەوە و دەفی لە "برەو" خست و لەو ساڵانەی دوایی دا دەف لێدان لە هەموو شارەکانی ئێران پەرەی پێ دراوە و ئێستا فێرگەی تایبەتی بۆ دانراون... ...\n5. نمایشی سێ ئەنیمەیشێنی ئێرانی لە ئێسپانیا\n... گەڵ کوڕێک لە سەر دیوار دەژین، بوونی کوڕەکە هێدی هێدی گۆڕان لە ژیانی ئەواندا بەدی دێنێت. ئەنیمەیشینی خوراو لۆکەیشینێکی ئارماگدۆن یان ئاخر زەمانییە و تێیدا کەروێشکێک کە لە لایەن گورگێکەوە دەخوردرێت لە ...\nدروستکراوە لە 17 تەمموز 2019\n6. ئەنیمەیشێنی کوڕی دەریا خەڵاتی تایبەتی شاری ئەنسی بردەوە\n... کرد لەم فێستیڤاڵەدا وەکوو دیار و ناودارترین ڕووداوی ساڵانەی سینەمای ئەنیمەیشێن لە ئاستی جیهان. لەبارەی فیلمی کوڕی دەریا هاتووە: ژن و مێردێک لە گەڵ کوڕەکەیان، لە سەر دیوارێک دەژین، بوونی کوڕەکە هێدی هێدی ...\n7. بەختیار عەلی پەیامێک بۆ ڕۆژی جیهانی شیعر دەنووسێت\n... بە فەنتازیا و خەونەکانمان دەبەخشێت. خەیاڵی ئادەمیزادەکان هەر لە منداڵییەوە ڕووە و کاڵاکان ئاڕاستەدەکرێت، خەیاڵ وەک هێزێکی بەرهەمهێن هێدی هێدی دەمرێت و دەبێت بەو هێزەی کە تەنیا مرۆڤێکی بەرخۆر و مەسرەفکەر ...\n8. بیرئانینی"مەحیەدین حەقشناس" لە سنە بەڕێوەچوو\n... کەم کەم خەریکە لە هۆش ئەچێتۆ." دیارە بەم وتەی مامۆستا حەقشناس مەبەستی ئەم هونەرمەندە پایەبەرزە لە نووسینی مەنزوومەی شارەکەم سنە دەر ئەکەوێت. ڕەنگە تەنیا شاهێدی کانیاو سەیرانگاکان و سوننەت گەلی سنە ، ئاویەر ...\nدروستکراوە لە 15 شوبات 2019\n9. بیرئانینێک بۆ "مەحیەدین حەقشناس" شاعێری شیرین زمانی کوردستان\n... و حەتا ناویشیان کەم کەم خەریکە لە هۆش ئەچێتۆ." دیارە بەم وتەی مامۆستا حەقشناس مەبەستی ئەم هونەرمەندە پایەبەرزە لە نووسینی مەنزوومەی شارەکەم سنە دەر ئەکەوێت. ڕەنگە تەنیا شاهێدی کانیاو سەیرانگاکان و سوننەت ...\n10. حه‌ق شناس لە خه‌یره‌زنه‌ی ئاویه‌رەوە دەڕوانێتە سنە\n... لە نووسینی مەنزوومەی شارەکەم سنە دەر ئەکەوێت. ڕەنگە تەنیا شاهێدی کانیاو سەیرانگاکان و سوننەت گەلی سنە ، ئاویەر بێت کە هەردەم وەکوو پاڵپشتی شار ، سەربەرزانە ئەڕوانێتە تێپەڕینی کات و سەردەمەکان و ڕووداوەکانی ...\n11. بۆ کۆچی دوایی مامۆستا حەکیم کاکەوەیس\n... پڕ له گریان و به ناخی پڕ له ئاخه‌وه بۆ دواكه‌وتوویی و خۆخۆریی میلله‌ته‌كه‌ت، له‌ناو جه‌رگه‌ی جێی پلان و پیلاندا سه‌رت نایه‌وه! هێدی هێدی مردنمان لا شیرین ده‌بێت، هه‌ر ڕۆژه‌ی كه‌سێ ده‌ڕوات و كۆڵێ یادگاریی ...\n... مامۆستا حەقشناس مەبەستی ئەم هونەرمەندە پایەبەرزە لە نووسینی مەنزوومەی شارەکەم سنە دەر ئەکەوێت. ڕەنگە تەنیا شاهێدی کانیاو سەیرانگاکان و سوننەت گەلی سنە ، ئاویەر بێت کە هەردەم وەکوو پاڵپشتی شار ، سەربەرزانە ...\n13. له هه‌رێم، برایه‌ک بەچەقۆ شادەماری ملی براكەی بڕی\n... كاریان بەیەكەوەیە، زۆر یەكتریان خۆشدەوێت، بەڵام زۆری كێشەكانیان‌و كاریگەری ژنەكانیان لەسەریان، وادەكات هێدی هێدی كێشەكان گەورەبن، ئەم دوو برایە لەلایەك ناتوانن دەستبەرداری ژنەكانیان بن‌و لەلایەكی دیكەشەوە ...\nدروستکراوە لە 20 ئازار 2018\n14. که‌نیسه‌ی ئاغه زه‌مان؛ په‌ره‌ستگه‌یه‌کی دووره‌ده‌ست له قوژبنی مێژوودا\n... و لە جیێەکی دیکە لەنگەر دەگرێ، وەک لەنگەری کاتژمێر هێدی و قورس، بەڵام بە چرکە. دەمێکە بە هۆی کاروکاسبی لەگەڵ داربەڕووه‌کانی دارستانەکانی خوارووی کوردستان، هەناسەمان لێک دەگەڕێتەوە، چاوە زیتەکانی سمۆرەکان ...\n15. دوایین نوێنەری دوایین نەریت\n... ڕەنگە بتوانین بڵێین مامۆستا خالید حیسامی “هێدی”، دوایین شاعیری دیاری سەر بە دوایین قوتابخانەی شێعری نەریتیی کوردی بوو. داخوازیی و تایبەتمەندیی “دوایین قوتابخانە بوون” جگەلە بەمیرات بردنی گشت یان زۆربەی ...\nدروستکراوە لە 03 کانونی دووەم 2018\n16. هەڵاتن و گەڕانەوە لە قەسیدەکانی هێدی دا؟\n... دایە، پشت شۆڕشی کورد لە پارچەکانی تر، دوایی تووشی نسکۆ و رووخانی ژیان و فیکری بوون و هەمووشیان وەک هێدی لەکۆتاییەکانی ژیانیاندا هەزاران خۆزگە و ئاواتیان هەبوو بۆ دەرکەوتن و گەڕانەوە. مەخلووقاتە بەناو ڕۆشنبیر ...\nدروستکراوە لە 10 کانونی یەکەم 2017\n17. ڕەچەڵەکه مێژوویەکانی لاوازیی ژنایەتی ژنانی کورد\n... دا. زۆری پێنەچوو ئەم ژنه نوێیه بوو به پێوەری ڕاستەقینەی نەوەکانی داهاتوی ژنانی کورد و ژنی کورد ئیدی بە پێی ئەم پێوەرە پێناسە دەکرا. لە ئاکامی‌ئەم ڕەوتەدا هێدی هێدی ژنی ڕاستەقینه بوو به ئەو ژنه که وەک پیاو ...\nدروستکراوە لە 25 تشرینی دووەم 2017\n18. عیمارەتی خەسراوای شاری سنە و ماڵی مەستورەی ئەردەڵان بناسە\n... بڕیاردان مایەوە و هەژمونی کەم نەکرا، بەڵام دواتر هێدی هێدی، خەسراوایش وەکوو شوێنی دەسەڵات و حوکم دان، گرینگی پێ درا و وەکوو شوێنی ڕێوڕەسمی فەرمی و پرۆتۆکۆڵی بەکار دەهێنرا و کرایە شوێنی پێشوازی و مانەوەی ...\nدروستکراوە لە 06 تشرینی دووەم 2017\n19. هادی زیائەددینی ئەو کەڵە هونەرمەندەی بەرد دەکاتە هونەر\n... وتوویەتی لە ماڵدا تەنوورخانەیەکمان هەبوو، دیوارەکانی لە بەر دووکەڵ ڕەش هەڵگەڕابوو و کەس ئیشی پێ نەبوو. من هەموو کاتم لەوێ بەسەر دەبرد و زۆر هێدی هێدی و بە دشواری و کێشەی زۆرەوە، خەریکی وێنە و نیگارکێشان ...\nدروستکراوە لە 04 تشرینی دووەم 2017\n20. سیمین چایچی، ناوێکی ئاشنا و کۆڵەکەی شێعر و گۆرانی کوردی\n... کچە لە تەمەنی شەش و حەوت ساڵاندا لە لایەن زڕباوکییەوە دەستدرێژی دەکرێتە سەر و هێدی هێدی لە کۆمەڵگا دەردەکرێت و لە ڕاستیدا ئەوە بە سەرهاتێکی ڕاستەقینەیە و من وەکوو چیرۆک دامڕشتووە و هیوادارم کاریکی سەرکەوتوو ...\nدروستکراوە لە 23 تشرینی یەکەم 2017\nیەکێتی جیهانی زانایانی موسڵمان داوای ڕزگارکردنی یەمەن لە پیلانێکی گەورە دەکات


جگەرەكێشان وادەكات مرۆڤ بەتەمەنتر دەربكەوێت\n05/11/2019 213 جار خوێندراوه‌ته‌وه\nتوێژەرانی زانكۆی بریستۆل لەبەریتانیا هۆشداری دەدەن لەوەی كێشانی جگەرەی توتن وادەكات لەتەمەنی خۆت گەورەتر دەربكەویت .\nتوێژەرانی زانكۆكە لێكۆڵینەوەیان لەسەر دوو گرووپی خەڵك كردووە، بەشێوەیەك گرووپی یەكەم ١٨٣ هەزار بەشداربوو بوون و هەرگیز جگەرەیان نەكێشاوە، لەكاتێكدا گرووپی دووەم ١٥٠ هەزار كەس بوون و لەئێستادا یان پێشتر جگەرەكێش بوون .\nلەئەنجامی لێكۆڵینەوەكەدا دەركەوتووە، كە ئەو كەسانەی جگەرەكیشن، یان پێشتر جگەرەكێش بوون ئەوە خێراتر پیربوونیان بەرووخسارەوە دیار بووە ، ئەوە جگە لەوەی سییەكانیان بەشێوەیەكی خراپتر كاری خۆیان كردووە و زیاتر مەترسی تووشبوون بەشیرپەنجەی پێستیشیان لەسەر بووە .\nلویز میلارد ، كە سەرپەرشتیاری لێكۆڵینەوەكە بووە دەڵێت: پێشنیازی بەراوردێكی نوێمان كرد، كە دەكرێت لەڕێگای بەكارهێنانیانییەوە هەڵسەناگاندن بۆ كاریگەرییە نەرێنییەكانی جگەرەكێشان بكرێت.\nمیلارد دەشڵێت: جگە لە دەستنیشانكردنی كاریگەرییە زیانبەخشە دیارەكانی جگەرە لەسەر تەندروستی سییەكان، لەهەمان كاتدا كاریگەری نەرێنی جگەرەی تووتنمان لەسەر پیربوونی رووخسار دەستنیشان كردووە.


پێنجوێن… ئەشکەنجەی ڕۆژنامەنووسێک دەدرێت | Peshang Press\nده‌ستپێك لێكۆڵینه‌وه پێنجوێن… ئەشکەنجەی ڕۆژنامەنووسێک دەدرێت\nلە پێنجوێن ژمارەیەك چەكداری نەناسراو هێرش دەكەنە سەر ماڵی رۆژنامەنوسێك و لە ژێر فشاری ئەشكەنجەدان و وێنەگرتنی هاوسەرەكەی بەرووتی ناچاریانكردوو زانیاری لەبارەی چالاكوانەكانی رۆژهەڵاتی كوردستانەوە بدات.\nرێكخراوی نێودەوڵەتی پاراستنی رۆژنامەنوسان (CPJ) داوا لە بەرپرسانی هەرێمی كوردستان دەكات لێكۆڵینەوەیەكی خێرا لەسەر ئەم رووداوە بكەن.\nعەدنان رەشیدی کە رۆژنامەنوسێکی خەڵکی رۆژهەڵاتی کوردستانەو ئێستا لە شاری پێنجوێن نیشتەجێیە، دەڵی ژمارەیەک چەکداران هێرشیانکردوەتە سەری لە ماڵەکەی خۆیدا .\nعەدنان قسەی بۆ لیژنەی نێودەوڵەتی پاراستنی رۆژنامەنوسان کردووەو وتویەتی:” رۆژی ۱۱ی ئەم مانگە، سێ بۆ پێنج کەس کە دەموچاویان هەڵبەستووە، چونەتەسەر ماڵەکەی لە پێنجوێن و لێیانداوە”.\nعەدنان رەشیدی کار بۆ سایتی رێکخراوی مافەکانی مرۆڤ لە کوردستان دەکات، کە سایتەکە پێشێلکارییەکانی مافی مرۆڤ لە رۆژهەڵاتی کوردستان و ئێران بڵاودەکاتەوە.\nهێرشبەرەکان خۆیان بە ئاسایشی هەرێمی کوردستان ناساندووەو دەست و قاچەکانی رەشیدییان بەستوەتەوەو بە دار لێیان داوە تاوەکو دەستیان شکاندووە، ئەوان داوای کەلوپەلی ئەلیکترۆنی و سیدی ناوی ئەو کەسانەیان لە رەشیدی کردووە کە لە رۆژهەڵاتی کوردستان چالاکوانن.\nرەشیدی بە رێکخراوە نێودەوڵەتییەکەی وتووە، هێرشبەرەکان هاوسەرو کچەکەیان گرتووە، هاوسەرەکەیان روتکردوەتەوەو وێنەیان گرتووە، لەژێر ئەم فشارەدا ئەو ناچار بووە زانیارییەکانی بەو کەسانە بدات.\nکەسە دەمامکدارەکان دوای ئەوەی کەلوپەل و زانیارییەکانیان لە عەدنان وەرگرتووە، ماڵەکەیان بەجێهێشتووە، رێکخراوی نێودەوڵەتی پاراستنی رۆژنامەنوسان داوا لە دەسەڵاتدارانی هەرێمی کوردستان دەکات لێکۆڵینەوەیەکی گشتگیرو خێرا لەو رووداوە بکەن.\nرۆژی ۱۷ی ئەم مانگە ئاسایشی سلێمانی رایگەیاندووە دوو کەسی دەستگیرکردووە کە گومان دەکرێت لەو هێرشەدا تێوەگلابن.\nئێستا عەدنان لە نەخۆشخانەیەکی شاری سلێمانی چارەسەر دەکرێت، بەهۆی کۆرۆناوە وەکو پێویست دەستی بە پزیشک و پشکنینی ئەشیعە ناگات.\nژووری حكومەت و پەرلەمانی بزووتنەوەی گۆڕان داوا دەكەن نوێنەرەكانیان لە بەغداد بەرپرسیارانە مامەڵە بكەن


ڕێکخەری ڕاسپاردە نێودەوڵەتییەکان لە حکوومەتی هەرێمی کوردستان، ڕایگەیاند، لەماوەی تەنها ئەمساڵدا پێنج هاوڵاتی هەرێم لە بۆردومانی سەر سنورەکاندا شەهید بوون و 10کەسی دیکەش بریدانر بوون.\nلە کۆنگرەیەکی ڕۆژنامەوانیدا دیندار زێباری ڕێکخەری ڕاسپاردە نێودەوڵەتییەکان لە حکوومەتی هەرێمی کوردستان، ئەمڕۆ 10ی تشرینی دووەم ڕایگەیاند، “تەنها لە ئەمساڵدا 272 جار بۆردومان و تۆپباران لەلایەن سوپای تورکیا و سوپای پاسدارانەوە ئەنجامدراون و بەدواخەوە چەیدن گوندی سنوری بەهۆی بوونی پەکەکە لەناوچەکە چۆڵکراون”.\nلەبارەی دۆخی مافی مرۆڤەوە لە هەرێمی کوردستان دیندار زێباری ڕایگەیاند، “لەم چەند ساڵەی دواییدا ڕاسپاردەکان سەبارەت بە مافی مرۆڤ لە هەرێم کەمتربۆتەوە و ئاماژەی ئەرێنی هەیە بۆ باشتربوونی دۆخی مافی مرۆڤ”.\nسەبارەت بە مامەڵەی هێزەئەمنیەکانی هەرێم ڕێکخەری ڕاسپاردە نێودەوڵەتییەکان لە حکومەتی هەرێم ڕاشیگەیاند، “هیچ هێزێک نییە لە هەرێمی کوردستان بە فەرمی نەناسرابێت و وەک میلیشیا وابێت، چونکە هەموو هێزەکان لەلایەن پەرلەمان و حکومەتی هەرێمەوە بە فەرمی ناسێندراون و ڕۆڵێکی گەورەشیان هەبووە لە ڕوبەڕوبوونەوەی تیرۆر و نەهێشتنی کاری سیخوڕی”.\nتەرمی ئەو گەنجەی دوێنێ لە دوکان خۆی کوشت دۆزرایەوە\nمیدیای پەكەكە: دوو هاوڵاتیی ڕفێندراوی هەرێم بۆ توركیا گواسترانەوە\nدوای ئەوەی چوار ڕۆژ پێش ئێستا، سوپای توركیا دوو هاوڵاتیی خەڵكی برادۆستی ڕفاند، لە ئێستادا گواستراونەتەوە بۆ سەربازگەیەك…\nبەڕێوبەرایەتی پۆلیسی ڕاپەڕین ڕایگەیاند، تەرمی گەنجێک لە ماڵەکەی خۆیدا دۆزراوەتەوە کە ئاسەواری فیشەک بەسەر جەستەیەوە دیارە. پۆلیسی ڕاپەڕین…\nنرخی دراوەكان بۆ ئەمڕۆ\nنرخی دراوەكان بۆ ئەمڕۆ سێشەممە لە بازاڕەكانی هەرێمی كوردستان بڵاوکرانەوە، نرخی دۆلار تا ڕادەیەك جێگیرە. لە بازاڕی دۆلارەكەی…


<< < یەرمیا 38 > >>\nیەرمیا فڕێدرایە ناو ئەمباراوێک\n١ ئینجا شەفەتیای کوڕی مەتان، گەدەلیاهوی کوڕی پەشحور، یەهوخەلی کوڕی شەلەمیاهو و پەشحوری کوڕی مەلکیا گوێیان لەو قسانە بوو کە یەرمیا لەگەڵ گەل دەیکرد و دەیگوت: ٢ «یەزدان ئەمە دەفەرموێت: ”ئەوەی لەم شارەدا بمێنێتەوە بە شمشێر و قاتوقڕی و دەرد لەناودەچێت، بەڵام ئەوەی بچێتە دەرەوە بۆ ناو بابلییەکان دەژیێت. ژیانی خۆی دەرباز دەکات و دەژیێت.“ ٣ یەزدان ئەمە دەفەرموێت: ”بە دڵنیاییەوە ئەم شارە دەدرێتە دەست سوپاکەی پاشای بابل، دەستی بەسەردا دەگرێت.“»\n٤ جا پیاوە گەورەکان بە پاشایان گوت: «دەبێت ئەم پیاوە بکوژرێت. لەبەر ئەوەی بەو قسانەی ورەی ئەو سەربازانە دەڕووخێنێ کە لە شارەکەدا ماونەتەوە، هەروەها ورەی هەموو خەڵکیش دەرووخێنێ. ئەم پیاوە داوای چاکە بۆ ئەم گەلە ناکات، بەڵکو خراپە.»\n٥ سدقیای پاشا گوتی: «ئەوەتا لەبەردەستتانە، پاشا توانای هیچی نییە بەرامبەر بە ئێوە.»\n٦ ئەوانیش یەرمیایان برد و فڕێیان دایە ناو ئەمباراوەکەی مەلکیای کوڕی پاشا، ئەوەی لە حەوشەی پاسەوانەکانە. یەرمیایان بە گوریس شۆڕکردە خوارەوە، ئەمباراوەکەش ئاوی تێدا نەبوو، بەڵکو قوڕ. جا یەرمیا لەناو قوڕەکە چەقی.\n٧ بەڵام عەبەدمەلەخ، کە کاربەدەستێکی کوشی* بوو لە کۆشکی پاشا، بیستی کە یەرمیایان فڕێداوەتە ناو ئەمباراوەکە. پاشاش لە دەروازەی بنیامین دانیشتبوو، ٨ عەبەدمەلەخ لە کۆشکی پاشاوە چوو و بە پاشای گوت: ٩ «پاشای گەورەم، ئەم پیاوانە خراپیان کرد لە هەموو ئەوەی بە یەرمیای پێغەمبەریان کرد. ئەوان فڕێیان داوەتە ناو ئەمباراوەکەوە، ئەو لە شوێنەکەی خۆی لە برسان دەمرێت، چونکە نان لە شار نەماوە.»\n١٠ پاشاش فەرمانی بە عەبەدمەلەخی کوشی کرد و گوتی: «لێرەوە سی پیاو لەگەڵ خۆت ببە، یەرمیای پێغەمبەر لە ئەمباراوەکەوە دەربێنە، هەتا نەمردووە.»\n١١ عەبەدمەلەخیش پیاوەکانی لەگەڵ خۆی برد، چووە ژوورێک لەژێر گەنجینەی کۆشکی پاشا. لەوێ هەندێک پەڕۆوپاتاڵ و جلی کۆنی هەڵگرت و بە گوریس بۆ یەرمیای شۆڕی کردەوە ناو ئەمباراوەکە. ١٢ عەبەدمەلەخی کوشی بە یەرمیای گوت: «پەڕۆوپاتاڵ و جلە کۆنەکان لەبن هەنگڵت لەژێر گوریسەکەوە دابنێ.» یەرمیاش ئاوای کرد. ١٣ ئینجا بە گوریس یەرمیایان هەڵکێشا، لە ئەمباراوەکە دەریانهێنا. جا یەرمیا لە حەوشەی پاسەوانەکان مایەوە.\nپرسیاری سدقیا لە یەرمیا\n١٤ پاشان سدقیا پاشا بەدوای یەرمیای پێغەمبەردا ناردی، لە دەروازەی سێیەمی پەرستگای یەزدان هێنایە لای خۆی. ئینجا پاشا بە یەرمیای گوت: «دەمەوێت شتێکت لێ بپرسم، هیچم لێ مەشارەوە.»\n١٥ یەرمیاش بە سدقیای گوت: «ئەگەر پێت بڵێم، ئایا نامکوژیت؟ تەنانەت ئەگەر ئامۆژگاریشت بکەم، گوێم لێ ناگریت.»\n١٦ سدقیای پاشاش بەدزییەوە سوێندی بۆ یەرمیا خوارد و گوتی: «بە یەزدانی زیندوو کە ژیانی بە ئێمە بەخشیوە، نە دەتکوژم و نە دەتدەمە دەست ئەوانەی دەیانەوێ بتکوژن.»\n١٧ ئینجا یەرمیا بە سدقیای گوت: «یەزدان، خودای سوپاسالار، خودای ئیسرائیل ئەمە دەفەرموێت: ”ئەگەر خۆت ڕادەستی سەرکردەکانی پاشای بابل بکەیت، ئەوا گیانت بە زیندووێتی دەمێنێتەوە و ئەم شارەش بە ئاگر ناسووتێت، خۆت و خێزانەکەشت بە زیندووێتی دەمێننەوە. ١٨ بەڵام ئەگەر خۆت ڕادەستی سەرکردەکانی پاشای بابل نەکەیت، ئەوا ئەم شارە دەکەوێتە دەست بابلییەکان و بە ئاگر دەیسووتێنن، تۆش لە دەستیان دەرباز نابیت.“»\n١٩ سدقیای پاشا بە یەرمیای گوت: «من لەو جولەکانە دەترسم کە چوونەتە پاڵ بابلییەکانەوە، نەوەک بابلییەکان بمدەنە دەست ئەوان، ئەوانیش سووکایەتیم پێ بکەن.»\n٢٠ یەرمیاش گوتی: «ناتدەنە دەست ئەوان. گوێڕایەڵی فەرموودەی یەزدان بە کە من پێت ڕادەگەیەنم. ئینجا چاکەت بۆ دەبێت و ژیانت دەرباز دەبێت. ٢١ ئەگەر ڕازیش نیت خۆت ڕادەست بکەیت، ئەوا ئەمە ئەو پەیامەیە کە یەزدان پیشانی دام. ٢٢ ئەوەتا هەموو ئەو ژنانەی لە کۆشکی پاشای یەهودا ماونەتەوە، بۆ سەرکردەکانی پاشای بابل دەبردرێن. ئەو ژنانە پێت دەڵێن:\n«”ئەوانەی دۆستی تۆ بوون\nفریویان دایت و زاڵ بوون بەسەرت.\nکاتێک پێیەکانت لەناو زەلکاو چەقین\n٢٣ «هەموو ژنەکانت و منداڵەکانیشت بۆ بابلییەکان دەبردرێن. تۆش لە دەستیان دەرباز نابیت، بەڵکو بە دەستی پاشای بابل دەگیرێیت، ئەم شارەش بە ئاگر دەسووتێت.»\n٢٤ سدقیاش بە یەرمیای گوت: «با کەس ئەم قسانە نەزانێت، نەوەک بمریت. ٢٥ ئەگەر پیاوە گەورەکان بیستیان من قسەم لەگەڵ تۆ کردووە، هاتنە لات و گوتیان: ”پێمان بڵێ چیت بە پاشا گوت و پاشا چی بە تۆ گوت، لێمان مەشارەوە، ئەگەر نا دەتکوژین،“ ٢٦ تۆش پێیان بڵێ: ”لە پاشا پاڕامەوە تاوەکو نەمگەڕێنێتەوە بۆ ماڵی یۆناتان و لەوێ نەمرم.“»\n٢٧ جا هەموو پیاوە گەورەکان بۆ لای یەرمیا هاتن و لێیان پرسی، ئەویش بەگوێرەی هەموو ئەو قسانەی پاشا فەرمانی پێی کرد، وەڵامی دانەوە. ئیتر ئەوانیش لێی بێدەنگ بوون، چونکە کەس قسەکردنی ئەوی لەگەڵ پاشا نەبیست.\n٢٨ ئیتر یەرمیا هەتا ئەو ڕۆژەی ئۆرشەلیم گیرا لە حەوشەی پاسەوانەکان مایەوە.


ژمارەی تووشبوانی نەخۆشی ئایدز لە كوردستان ئاشكرا كرا\nگوتەبێژی وەزارەتی تەندروستی حكوومەتی هەرێمی كوردستان ئاشكرای كرد، لە هەرێمی كوردستان 28 كەس هەڵگری ڤایرۆسی ئایدزن.\nد.خاڵس قادر گوتەبێژی وەزارەتی تەندروستی حكوومەتی هەرێمی كوردستان، بە "وشە"ی ڕاگەیاند، ئەو كەسانەی نەخۆشی ئایدزیان هەیە لە هەرێمی كوردستان 28 كەسن، لەو ڕێژەیەیش 15 نەخۆشیان لە هەولێرە و لە دهۆك 6 و لە سلێمانی 12 كەس توشبووی نەخۆشی ئایدزن، لە كۆی ئەو 12 كەسەی لە سلێمانین، تەنیا 7 نەخۆشیان لە سلێمانی دەژین ئەوانی تر لە دەرەوەی وڵاتن.\nبەرپرسەكەی وەزارەتی تەندروستی گوتی، لەو 28 نەخۆشە 17 نەخۆشیان چارەسەر وەردەگرن ئەوانی تر پێویستیان بە چارەسەر نیە، تەنیا چاودێری دەكرێن و پشكنینیان بۆ دەكرێت.\nلەبارەی هۆكارەكارەنی بڵاوبوونەوەی ئەم ڤایرۆسە، د.خاڵس دەڵێت، توشبوون بەم نەخۆشییە لە ڕێی سێكس كردن لەگەڵ كەسێكی توشبوو بەو ڤایرۆسە و خوێنە بە تایبەتی ئەو كەسانەی مادەی هۆشبەر بەكاردەهێنن و دەرزییەك كە پیس بوبێت بە ڤایرۆسەكە زۆربەی ئەو كەسانەی لە وڵاتانی دەرەوە دەگەڕێنەوە لە دوای پشكنین دەردەكەوێت هەڵگری ئەو ڤایرۆسەن .\nگوتەبێژی وەزارەتی تەندروستی ئاشكراشی دەكات، ئەو نەخۆشییە چارەسەری هەیە، بەڵام چارەسەرەكە بنبڕكەر نییە تەنیا بۆ كۆنترۆڵ كردنە، نەخۆشەكە بە بەكارهێنانی ئەو دەرمانە دەتوانێت ژیانێكی ئاسایی بژی، بەڵام ڤایرۆسەكە بنبڕ ناكات.\nئایدز یان "AIDS" كە كورتكراوەیAcquired immune deficiency syndromeو وەرگێڕانی كوردییەكەی دەبێتە نەخۆشیی نوقسانی سیستمی بەرگریی لەش، لەو نەخۆشییەدا سیستمی بەرگریی لەش لاواز دەبێت.\nسلێمانی / لۆڤە محەمەد\nئه‌م بابه‌ته 1170 جار خوێنراوه‌ته‌وه


گەنج دا on Instagram\nGül suyu تولد کوکی تم کیک سال روز پدر که Copia de tu 20b mazda 10a 12a Kiddie float برق آب پول 破裂 腹破裂 お腹破裂しそう 食べ過ぎ Humano de manera Sofia cake princess birthday Joey boy และ baby تنهایی عشق تو Argentina rubia فقيرا إلى الله بن Dickies 背面 خداحافظی تلخ با Earthquake pray japan tsunami ان من احب وافضل که میکنم افتخار Pedo al el\nکەی بوو؟… سەد ساڵ؟ دووسەد ساڵ؟ یان دە ساڵێک بەر لە ئێستا؟ دەزانم هاوین بوو و باران دەباری. تەلەفۆنەکەم لێی دا، هەڵمگرت و چووم لە پشت پەنجەرە ڕاوەستام و لە باران و ئەو دڵۆپانەم ڕوانی، کە بە سەر جامی پەنجەرەدا دەخزان و لە شۆڕبوونەوەدا یەکتریان دەگرتەوە و پاشان لە یەکدی دادەبڕان. گوتی: من وریام. ... کەی بوو؟… سەد ساڵ؟ دووسەد ساڵ؟ یان دە ساڵێک بەر لە ئێستا؟\nدەزانم هاوین بوو و باران دەباری. تەلەفۆنەکەم لێی دا، هەڵمگرت و چووم لە پشت پەنجەرە ڕاوەستام و لە باران و ئەو دڵۆپانەم ڕوانی، کە بە سەر جامی پەنجەرەدا دەخزان و لە شۆڕبوونەوەدا یەکتریان دەگرتەوە و پاشان لە یەکدی دادەبڕان.\nگوتی: من وریام. وریا مەزهەر.\nگوتم: وریا؟… گوتی: ئایرو… ئایروی شاعیر. لە ستۆکهۆلم\nکوڕێکی گەنج بوو. بە دوو چاوی مەیلەوسەوز، یان شینەوە. یان… نەمزانی. قەت نەمزانی، بەڵام لە ئاسکێکی لە دارستان دەرپەڕیوی ترساو دەچوو. تا شەو داهات، لەم باڕەوە ڕایکێشامە باڕێکی تر و هەر خواردییەوە و هەر لێمی دەپرسی: بۆ ناخۆیتەوە؟\nلە دەرەوە، باران بەسەر باراندا دەباری.\nدوو کۆمەڵەشیعری بڵاو کردبوونه‌وە. بە پارەی گیرفانی خۆی. یەکێکیانی هێنابوو: بە ناونیشانی״هاوار مەکە! هیچ کەس لە ئاوێنەدا نییە״\nخەڵکی سنە بوو. لە تاران و کەرەج گەورە بووبوو. ماوەیەکی زۆر لە تورکیا مابووەوە و دواتر گەیشتبووە فینلەندا. فینلەندی و فارسی و تورکییەکی باشی دەزانی. زۆری حەز لە ئۆرهان وەلی دەکرد و کۆمەڵەشیعرێکی ئۆرهانی کردبووە فارسی. ئاگایەکی چاکی لە چیرۆکی کوردی بوو.\nجار جار تەلەفۆنی دەکرد. زۆرتر شەوان: – تاقەتت هەیە شیعرێکت بۆ بخوێنمەوە؟… ئەگەر تاقەتی بیستنت نییە، تۆ شتێکم بۆ بخوێنەوە.\nدواتر کۆمەڵەچیرۆکێکی نووسی. هەموویانی بۆ ناردم و بە دڵ خوێندمنەوە. چیرۆکی زۆرجوان بوون. وتم بڵاویان بکەوە.\nوتم: من خەڵکانێک دەناسم و دەتوانم قسەیان لەگەڵدا بکەم. ئەمانە چیرۆکی زۆر جوانن کوڕی خوا!\nپێکەنی:وتی ئەو کوڕی خوایەم زۆر پێ جوانە. بەس لە کوردیدا دەگوترێت، لە سلێمانی وا نییە؟\nئیمێڵێکی پڕ لە ماندوویه‌تی و وەڕزیی بۆ ناردم. تەلەفۆنم بۆی کرد.\nوتی بیری ״کلارا״ی کچم دەکەم. تێم دەگەیت؟ من خەریکە شێت دەبم. ئاخر بەس هەفتەی جارێک دەیبینم.\nلە هاوسەرەکەی جیا بووبووەوە.\nوتم هەستە وەرە و ماوەیەک لە لام بمێنەوە. حەزی دەکرد، بەڵام وەزعی باش نەبوو. بە چەند برادەرێکم وت، یارمەتیمان دا و هات. وێران بوو. شەوان تا درەنگان دەیخواردەوە و پاشان هەر لەسەر قەنەفە دەخەوت. پانتۆڵ و پێڵاویشی دانەدەکەند. گەنجێکی پیر بوو.\nهاوینی پار ئیمێڵێکی نارد: نووسیبووی\n״کوڕی خوا! تۆ ڕۆیشتی و خۆت دەرباز کرد. ناتوانیت بمبەیتەوە؟… لێرە ماندووم ناهێڵن کچەکەم ببینم.״ ئێستا ئیتر ماندوو نییە. لە تەمەنی سیوپێنج ساڵیدا و لە گۆڕستانی کێڵۆنومێن هێلسینکیدا ئۆقرەی گرت.\nوریا مەزهەر خاوەنی تاڵتر لەقاوە خۆشمەوێی ، لە مانگی ٨ی دیسەمبەر لە هێلسینکی لە ماڵەکەی خۆیدا خۆی کوشت.\n#Yada ئا ئێسا گەنجێک بیت ئەها تاقانەیەکی ناسیاوی زۆر دوورتان هەبێ ئەو حەزی لە تۆ بێ بەس تۆ وا نەبی جارێ بۆی ههههه بەس سوور ئەزانی خەریکە شێتەبێ بۆو ئاوا مارەبڕینێکی خزمێکتانە ئەو خزمی دووری تۆیە و ئەبێ بە خزمی نزیکی جەماعەتی ئەولا ئیتر تۆ و ئەون گەنجن ئیش ئەکەن و یەن و ئەچن هههه ئەها کاتی ئیسراحەت ... #Yada\nئا ئێسا گەنجێک بیت ئەها تاقانەیەکی ناسیاوی زۆر دوورتان هەبێ ئەو حەزی لە تۆ بێ بەس تۆ وا نەبی جارێ بۆی ههههه بەس سوور ئەزانی خەریکە شێتەبێ بۆو ئاوا مارەبڕینێکی خزمێکتانە ئەو خزمی دووری تۆیە و ئەبێ بە خزمی نزیکی جەماعەتی ئەولا ئیتر تۆ و ئەون گەنجن ئیش ئەکەن و یەن و ئەچن هههه\nئەها کاتی ئیسراحەت یەت جەماعەتی ئیشکەرن و شازەکان لە شوێنێک یان لە ژورێکی ئەو ماڵە کۆ ئەبنەوە ئیتر ئەوێ مەنزڵگەی ئەو گەنج و مەنجانەیە شوتیەک ئەهێنن تۆی لێنیت وا ئەیخۆن ئەتەوێ بڕۆی بەرەو ژورەکە ئەو یەتە دەرەوە قاپێک شوتی پێیە ئەڵێی ئەوە چیە ئەی شوتی بۆ من بەس بەو ناڵێی بە دەنگی بەرزیش ئەبێ بیڵێی ئەویش ئەڵێ ها ئەو قاشە تۆ بیخۆ تۆش ئەڵێی سوپاس بەساقە بە سۆعبەتم بوو ئەوەتا لێیەتی ئەویش ئەڵێ لێی نەماوە ئەمە ئاخیر قاش بوو ها بیخۆ ههههه تۆ سەی چەن بە گرنگین ههااها\nئەبێ بە ئێوارە تۆ خزمی نزیکی زاوایت و ئەویش بووک ئێوە ئەمێننەوە بۆ ئێوارە. ئیتر جەوەکە خۆشە فلق خۆی قورس ئەکات وا بڵاوی ئەکاتەوە ئەڕواتەوە تۆش جەوت نامێنێ بەو قاشە شەوتیە هەستەکەی خۆی پی گەیاندووی تازە تۆش موعجیبی ئەبیت خۆ یاری مناڵان نیە هههه جەوت نیە\nلە پڕ بە دایکی ئەڵێن کورە دە دانیشن مەڕۆنەوە توخواخەسوشم منی خۆشەوێ خوا ئەیخاتە دڵیەوە نەڕواتەوە ڕێک لێی دا ئەنیشێ هههه\nئێوارە تۆ لەسەر مریشکەکەی تێی ئەکەی یەت لەوناوەیە و ئەچێ ئەیەوێ لاسایی تۆ بکاتەوە وەکو شوتیەکە لە ئاخیرەکەیا یەت لەولاوە ئەڵێن چیتەوێ ئەویش ئەڵێ وەڵا هاتووم بۆ تۆزێ سوپی مریشک ههههه بڕارۆ ناسک وتی\nئاخر کوڕ نێرەکەر و جەبەلیە شتی ناسکی بۆ هەڵناکەوێ وەکو شوتیەکەی ئەو مەجبور قاپێ فڕوجاوی ئەیەیتێ ئەڵێی وەرە ها جا فڕوجاو درەنگ سارد ئەبێتەوە کە لێو وەر ئەگرێ دەسی بەر دەستت ئەکەوێ ئەڵێ وی زۆر گەرمە جائەوە لەگەڵ دەستی تۆیەتی هههههه تۆش پەیامەکەو بە قاپێ فڕوجاوا بۆ ئەنێری بەس ئەو هاتووە بۆ دایکی بەرێ بەخوا خۆم ئەزانم ئاوی مریشك ناخوا هاهاها\nزەواج ئەکەن وهەموو شەوێک شوتیەکی هەشت کیلۆیی ئەکات بە دەمتەوە بە یادی ئەو ڕۆژەوە هەر حەزەکەی شەو کە خەوتی تەنەکەیەک میز بکەی بە خۆتا ههههه بەس ئەڵێن شوتی و ئاوی لیمۆ و شلک بکە بە شەربەت زۆر باشە بۆ ئەو کاتانە هههه بێ ئەدەب\nبەس بە جدی ئەبێ هەر خەریکی دروستکردنی جەوی خۆش بی ئەزانی تۆ خێزانت هەیە ڕۆژێ نیە دوان نیە زۆر جەوە اهاهها\nبەس زەڵاتەی وائەزانن نەبێتەوە زەڵاتەی بایجان و حمص و کەلەرم و گێزەر بە سرکە و کورە چوزانم هەزاروسی و نۆ شت\nقەیری ئەم پۆستە بزانن بە دەم ڕێگاوە کردم دوو جار سەر سمم یا قاچم هەڵکەوت 😑


فەرامۆش كردنی ناوی پێشمەرگە لە بەیاننامەی سەركەوتنی سەربازی عێراقدا 2017-12-17\nهەڵوێستەكەی عەبادی لە بەباننامەكەیدا بە بۆنەی پاككردنەوەی عیراق لە داعش تووشی شۆكی نەكردم، كە ناوی پێشمەرگەی نەهێنا بەو پێیەی ئەوە عەبادی بوو، كە بە سەربازەكانی شەڕی پێشمەرگەی كرد، ئاخر ئەوانە بۆ هەموو جیهانیان سەلماند، كە لە مەیدانی شەڕدا راستە دەموچاوەكان جیاوازن، بەڵام هزرەكان یەكن.\nخۆزگەمان بەوە دەخواست لە دەوڵەتێكی مەدەنی بژین تیایدا رێز لە مافی مرۆڤ بگیرێت، ئەمە ئەو هۆیە بوو، كە كورد، كە لە ساڵی 2003 بۆ بەغدا گەڕانەوە و وایان زانی سەردەمی شمولیەت كۆتایی هاتووە و ئێمە سەردەمێكی نوێ دەست پێ دەكەین، كە هەموو عێراقیەكان بە تایبەتمەندی جیاجیایانەوە ژیان بەسەر دەبەن. بەڵام ئەوەی پاش چەند ساڵێك لە پێشێلكردنی دەستوور روویدا وای لێ كردن چاو بە پەیوەندییە نوێیەكەیان لەگەڵ بەغدا دا بخشێننەوە.\nلەوە زیاترمان لەبەردەم نەمایەوە یان ئەوەتا بە ئاشتی بژین یان بە شێوەیەكی ئاشتییانە لێك جیابینەوە. ئەمە تاكە داوای گەلی كوردە، كە بەرامبەرەكەی تا ئەم ساتە لێی تێنەگەیشتووە. ژیانی ئاشتییانە شتێكە كورد ناتوانێت بەبێ ئاشتی بژێت و ئیدی كۆیلایەتی رەتدەكاتەوە. بەڵام ریفراندۆمی جیابوونەوەی ئاشتیانە و بەو شێوە دیموكراسیەی، كە ئەنجام درا وەك تاوانێك سەیر دەكرێت، كە ئێستا كوردی لەسەر سزا دەدرێت!\nلەگەڵ ئەو هەموو بانگەشەیەمان بۆ دایەلۆگ و رەتكردنەوەی لەلایەن بەغداوە، بەڵام هەست دەكەین رۆژ لە دوای رۆژ لێكدووركەوتنەوە فراوانتر دەبێت بەهۆی ئەو هەڵسوكەوتانەی، كە دەبایە عەبادی بە چاوێكی یەكسان سەیری هەمووان بكات، بەڵام كەچی دەبینین بە پێچەوانەوەیە.\nبەیاننامەی سەركەوتنە سەربازیەكەی عەبادی، كە تەنها ناوی سەربازانی هێنا، ئەمەش لەو كاتەدایە، كە هئێستاشی لەگەڵ دابێت ئێمە لەژێر تیرۆری فكرییەوە دەناڵێنین، واتە هەوڵی نادرێ دەوڵەتێكی هاووڵاتیانی راستەقینە دروست بكرێت. واتە كاتێك زەمینەی هزری لەبار بێت مەسەلەی پێكهێنانی رێكخستنەكان شتێكی لە ئارادایە، كە هەڕەشە لە ئاسایشی میللەت دەكات.\nمەترسی ئەمە بەسەر هەمووانەوەیە و ناكرێت توێژێك فەرامۆش بكرێت، چونكە داوای مافە رەواكەی كردووە.\nچەندم پێ خۆش بوو سەرۆك كۆماری عێراق و پارێزەری دەستوورەكەی كاتێك بەناو پیرۆزبایی سەركەوتنی سوپای بەسەر داعش راگەیاند ناوی پێشمەرگەشی بهێنابایە لەبەر چەند هۆیەك، لەوانە: بۆ ئەوەی ئیسپات بكات لەگەڵ كێشەی گەلەكەیەتی و چاكەی پێشمەرگەی بدابایەوە بەو پێیەی پێشمەرگە ساڵانێكی دوور و درێژە لە دژی دكتاتۆر جەنگاون. هۆیەكی تر لەبەر خاتری كەس و كاری شەهیدان، كە بە خوێنی خۆیان لە پێناو كوردستان قوربانیان داوە و پۆست لەوە بەبەهاتر نیە، كە خودی خۆی لە پێناویدا تێكۆشاوە. \nئەگەر پێشمەرگە لە بیستەكانی سەدەی رابردوو پێكهێنرابێت، كە دەكاتە تەمەنی عێراقی نوێ، لەو ماوەیە هیچ پێشێلكاریەكی نەكردووە پێیەوە پابەند بووە و بەو ئاكارە بێگەردەی وای لە شارەكانی تر كرد داوای مانەوەی پێشمەرگە بكەن. لێرەدا باسی پێكهێنانی ئەو هێزە تێكۆشەرانە ناكەم، بەڵكو بە پێویستی دەزانم باسی ئەو حەقیقەتانە بكەم، كە شایەدعیانی بووم، كاتێك داعش هاتنە ناو شاری موسڵ، یەكەكانی سوپا هەر یەكەیان بەلایەك دا هەڵاتن و چەكەكانیان لە دوای خۆیان بەجێهێشت تەنها پێشمەرگە رووبەڕوویان بۆوە، واتە پێشمەرگە تاكە سوپای نیزامی بوو، كە بە هاوكاری هاوپەیمانان لە دژی داعش دا جەنگا بە گەواهی دوژمنان بەر لە دۆستان، ئەوان خۆڕاگری و ئازایەتی پێشمەرگە دەگێڕنەوە. پێشمەرگە ئەو خاكانەی لە چنگی تیرۆر و تیرۆریستان پاراست، هەروەها لە شەڕی تایفیش بە تایبەتی لە شاری كەركووك، وەك دەبینرێت هەر كە پێشمەرگە لێی كشایەوە پێشێلكاری لە دوای یەك رووی ە شارەكە كردووە و مەترسی لەسەر ژیان و سەر و ماڵی هاووڵاتیان دروست كردووە. ناوی پێشمەرگە بە بەرزی بە شكۆ و هێمای تێكۆشان دەمێنێتەوە هەتا ئەگەر ئەوانی دیش نكۆڵی لێ بكەن، چونكە مێژووی پاڵەوانیەكانی پێشمەرگە بە ئاوەزێر لە لاپەڕەكانیدا دەنووسێتەوە.


تەندروسی جهانی هووشداری دەێد لە قەیران گەورایگ لەعراق لەزیایبوین تووشهاتنەگان کۆڕۆنا\nشەفەق نیوز/ رێکخراو تەندروسی جهانی، ئمڕوو جمعە، هووشداریدا لە قیران تەندروسی گەورایگ لە عراق، لەسای زیایبوین ژمارەی تووشهاتنەگان وە ڤایڕۆس کۆڕۆنا.\nرێکخراوەگە لە بەیاننامەیگ ئمڕوو وت: هەرچەن ژمارەی تووشهاتنەگان وە ڤایڕۆس کۆڕۆنا لە عراق وەشیوەی گەوراو رخبەریگ بەرزەوبوون، ک نوقڵانەی قەیران تەندروسی گەورایگ لەی نزیکە دەێد، بەڵکم هیمان عراقیەگان توانای شکستهاوردن وەی پەتا دیرن لە ری پابەندی راسی وە جیوەجیکردن ریکارە مقەیەتیەگان، لە تەقەلا کۆمەڵیەگان جوور دویرەوکەفت لە گردەوبوین جەماوەری، تا ریکارەیل پابەندی تاکی جوور وەکارهاوردن دەمامەک لە شوونە گشتیەگان، ئەرا نواگردن لە بڵاوبوین پەتاگە لە ئاست کۆمەڵگا.\nبەیاننامەگە ئاماژەدا ک بڵاوبوین ئیسەی پەتاگە لە وڵاتەگە وەگەرد لاوازی سیستەمە تەندروسیەگە، وهەرچەن ئی سیستمە کەمە، بەڵکم وەڵام داینە زوینەگە لەلایەن دەسەڵاتە تەندروسیەگان، وەتایبەت لە مانگە یەکەمەگان بڵاوبوینی، جی دەسخوەشیکردنە، بەڵکم رەوشەگە لە مانگەیل گوزەیشتە لەوەر چەن کاریگەرییگ خراوەوبوی، لەلیان سووکەوکردن قەیەغەگان و ناپابەندی وە ریکارە مقەیەتیەگان.\nبەیاننامەگە دووپاتکرد ک لە نووڕستنیگ ئەرا ژمارە رووژانەگان ک تۆمار کریانە لە دویاترین ١٧٥ رووژ لە بڵاوبوین پەتاگە، تا ١٦ی ئاب ٢٠٢٠ ، زیاتر لە ١٧٥،٠٠ تووشهاتن لە وڵاتەگە دیاری کریاگە، وەگەرد زیاتر لە ٥٨٠٠ مردن، و بەیاننامەگە وەئاشکرا بڵاوکرد ک زیاتر لە ٩٨ لەسەد لە تووشهاتن ومردنەگان تەنیا لە سێ مانگەیل دویایی بوی، و نزیکەی ٤٤٠٠٠ تووشهاتن گورج لەعراق هەس، و دەور ٩٠ لەسەد لەلیان لەماڵ چارەسەری کریەن، لەلیان نزیکەی ٩٠٠٠ تووشهاتن لە کارکەرەیل چین چەودیری تەندروسیە، و ئەیە ئاشکراکەێد ک بەشەیل گەورایگ لە عراق ئیسە پەتاییە و لە ئاست کۆمەڵگا بڵاوبوین ڤایڕۆسەگە وەخوەی دوینێد، و ئەیە رەوشیگ رخبەر ومەترسیدارە، وریکارەیلیگ زوینە و راسیانە خوازێد.\nکۆڕۆنای عراق.. ٥٩ مردن و ٤٩٦١ تووشهاتن نوو\nDate: 2020-09-30 14:55:08\nعراق بڕیارەیل نوویگ لە نواگردن کۆڕۆنا بەێد وهەمیش دەربارەی واکسینەگە\nDate: 2020-09-19 13:44:24\nلەماوەی یەک رووژ ..زياتر لە ٤٥٠٠ تووشهانن وەکۆڕۆنا لە عراق\nDate: 2020-10-27 11:07:00\nتووشهاتن قسەکەریگ تەندروسی عراقی وە ڤایڕۆس کۆڕۆنا\nDate: 2020-08-26 11:29:23


به‌غدا.. ئه‌ندامه كورده‌كانی لیژنه‌ی دارایی به‌دواداچوون بۆ پاره‌ی گه‌نمی جوتیاران ده‌كه‌ن\nئه‌ندامه كورده‌كانی لیژنه‌ی دارایی ئه‌نجومه‌نی نوێنه‌رانی عێراق به‌دواداچوون بۆ پاره‌ی گه‌نمی جوتیاران، ده‌كه‌ن.\nنوێنه‌ره كورده‌كانی لیژنه‌ی دارایی له ئه‌نجومه‌نی نوێنه‌رانی عێراق، له‌گه‌ڵ (ساڵح حوسنی) وه‌زیری بازرگانیی حكومه‌تی عیراقی فیدراڵ كۆبوونه‌وه.\n(ئه‌حمه‌دی حاجی ڕه‌شید) ئه‌ندامی ئه‌نجومه‌نی نوێنه‌رانی عێراق له فڕاكسیۆنی كۆمه‌ڵ ڕایگه‌یاند: به مه‌به‌ستی به‌دواداچوون بۆ شایسته داراییه‌كانی گه‌نمی ساڵه‌كانی 2014 و 2015و 2016ی جووتیارانی هه‌رێمی كوردستان، هه‌روه‌ها بڕی ئه‌و گه‌نمه‌ی ئه‌مساڵ وه‌رده‌گیرێت، سه‌ردانی وه‌زیری كشتوكاڵی حكومه‌تی فیدراڵمان كرد.\nبه‌پێی ئه‌و زانیارییه‌كان، وه‌زیری بازرگانی عێراق دڵنیایی به ئه‌ندامانی كوردی لیژنه‌ی دارایی داوه بڕی 499 ملیار دیناری پاره‌ی گه‌نمی جووتیارانی هه‌رێم له‌به‌رده‌ستی وه‌زاره‌تدایه و بۆ خه‌رجكردنی ته‌نها چاوه‌ڕێی بڕیاری سه‌رۆكی ئه‌نجومه‌نی وه‌زیرانه.\nئه‌حمه‌دی حاجی ڕه‌شید وتیشی: بڕیاره له ئاینده‌یه‌كی نزیكدا، بۆ هه‌مان مه‌به‌ست سه‌ردانی سه‌رۆكی ئه‌نجومه‌نی وه‌زیران بكه‌ین‌و به‌ڵێن به جووتیاران ده‌ده‌ین له به‌داواداچوونه‌كانمان به‌رده‌وام ده‌بین.\n591 جار خوێندراوەتەوە


پەرلەمانتارێک قازانجی کۆمپانیاکانی پێوەرى ئاوی ماڵان ئاشکرا دەکات\n"هەندێک پێوەر لەبرى ئاو هەوا دەخوێننەوە"\n10:21 پێنج شه‌ممه 27 حوزه‌یران 2019\nپەرلەمانتارێکی لیژنەی دەستپاکی لە پەرلەمانی کوردستان ئاشکرایدەکات، کۆمپانیاکانی هێنانی پێوەرى ئاوی ماڵان لە هەرێم، 16 ملیۆن دۆلار قازانجیان کردووە، هەروەها بە گوێرەى وتەکانى ئەو پەرلەمانتارە “فێڵ” لە هاوڵاتیان کراوە.\nدابان محەمەد، ئەندامى لیژنه‌ى ده‌ستپاكى و کاروباری پەرلەمان لە ڕوونکردنەوەیەکدا باسی لەوە کردووە: “ئەو دوو کۆمپانیاییەی کە بەرپرسن لە هێنانی پێوەری ئاوی ماڵان، زیاتر لە دوو ساڵ بەسەر ماوەى تەندەرەکانیاندا تێپەڕ بووە، بەڵام تائێستا پێوەرى ئاو دەفرۆشن، کەچى بەس بە زارەکى لە لیستى ڕەشدان”.\nئەو پەرلەمانتارە لە ڕوونکردنەوەکەیدا ئاماژەی بەوەشکردووە: “یەکێک لەو دوو کۆمپانیایەی پێوەرەکانی داناوە، کەسى پلە یەکى بەرپرسێکى باڵاى وەزارەتى شارەوانی لەپشتە و نرخی هەر پێوەرێکیش کە لەدەرەوە کڕیویانە، لەنێوان 18 بۆ 20 دۆلار بووە، بەڵام بە 40 دۆلار لەسەر هاوڵاتییانیان حساب کردووە، بەوەش تائێستا 16 ملیۆن دۆلاریان قازانج کردووە”.\n“پێوەرەکانى ئاو پێش دانانیان تاقى نەکراونەتەوە، پێوەرە چینییەکانیش هەوا دەخوێننەوە، بە گشتى نزیکەى 60%ى پێوەرەکان کێشەیان تێدایە، لە کاتێکدا هێنانى پێوەرى چینى لە گرێبەستەکانیاندا نەبووە بەڵام 55 هەزار پێوەر هاوردەکراوە”، دابان محەمەد واى وت.\nئاشکراشیکرد، بەرپرسانی حیزبی دەستوەردانیان لە بابەتی ساغکردنەوەوی ئەو پێوەرانە کردووە و تەنانەت پێدانى “بەرتیل” هەبووە.\nڕوونکردنەوەکەی ئەو پەرلەمانتارە، لەدوای شەپۆلێکی زۆری ڕەخنەی هاوڵاتییان دێت لەبارەی خراپی پێوەرەکانی ئاو و خوێندنەوەی هەڵە و داواکردنى پارەیەکى زۆر.\nپێنج ئامۆژگاری پێش چوونەوەى منداڵ بۆ قوتابخانە\n10:06 پێنج شه‌ممه 05 ئه‌یلول 2019\n12:36 پێنج شه‌ممه 12 ئه‌یلول 2019\n10:33 دوو شه‌ممه 26 ئاب 2019


تایمزی بەریتانی: توركیا دەیەوێ 11 بنكەی سەربازی لە ناوچە سنوورییەكانی هەرێمی كوردستان دروست بكات – basknet.org\nڕۆژنامەی تایمزی بەریتانی بڵاوی كردەوە، توركیا بەنیازی دروستكردنی 11 بنكەی سەربازییە لە سنوورەكانی عێراق و سەرچاوەیەكی یەكێتیش بو روزنامةكة دووپاتی لەوە كردووەتەوە، پەكەكە ناوچەكانی باشووری كوردستانی داگیر كردووە و بیانووی داوەتە دەست توركیا تا بێتە ناو خاكی كوردستانەوە.\nڕۆژنامەی “تایمز“ی بەریتانی لە ڕاپۆرتێكدا بڵاوی كردەوە، توركیا دەیەوێ 11 بنكەی سەربازی لە ناوچە سنوورییەكانی هەرێمی كوردستان دروست بكات، ئەو هەڵمەتەیش كە دەستی پێ كردووە، وەك بەشێك لە پروپاگەندەی هەڵبژاردن بەكاری دەهێنێ، تا لە هەڵبژاردنی 24ی حوزەیران سەركەوتنێكی گەورە بەدەست بێنێت.\n“لوسیندا سمیس” كه نووسەری راپۆرتەكەيه ئاماژەی داوەبه وه ى بیناڵی یڵدرمی سەرۆك وەزیرانی توركیا دووپات لەوە دەكاتەوە، كە بوونی ئەوان لە باكوری عێراق بە مەبەستی ڕیشەكێشكردنی “تیرۆرە” و بەردەوامیش دەبن لە دژایەتیكردنیان و هێرشكردنە سەر پەكەكە.\nهه ر له رابورنه كه دا هاتووه كه سەرچاوەیەكی باڵا لە یەكێتیی نیشتمانیی كوردستان بە ڕۆژنامەی “تایمز”ی ڕاگەیاندووە، پەكەكە 700 گوندی باشووری كوردستانی داگیر كردووە و بیانوویەكی تەواوی داوەتە دەست توركیا تا هێرش بكاتە سەر باشوور، ئەگەر هێرشی زیاتریش ئەنجام بدرێ، ڕەنگە خەڵكی باشووری كوردستان بەهۆی سیاسەتەكانی پەكەكە تووشی ئاوارەیی ببن و ناوچەكانی خۆیان بەجێ بهێڵن.


له 60 وڵاتی جیهاندا وزه‌ی خۆر هه‌رزانتره له سه‌رچاوه‌كانی دیكه‌ی وزه\nله‌زۆربه‌ی ئه‌و وڵاتانه‌ی داهاتێكی كه‌میان هه‌یه، به‌فه‌رمی وزه‌ی خۆر به‌هه‌رزانتر له‌سه‌رچاوه‌كانی وزه درایه قه‌ڵه‌م، ئه‌مه‌ش ڕێگه بۆ كۆمپانیا‌و حكومه‌ته‌كان خۆش ده‌كات ده‌ستبه‌رداری خه‌ڵووز و گاز ببن وه‌ك سه‌رچاوه‌ی یه‌كه‌می وزه.\nبه‌پێی داتایه‌كی دامه‌زراوه‌ی بلومبێرگ نیوئینرژی فاینانس(Bloomberg New Energy Finance) له ساڵی (2016)ه‌وه ناوه‌ندی تێكڕای نرخی وزه‌ی خۆر له نزیكه‌ی 60 ووڵاتی جیهان دابه‌زیوه بۆ (1.65) ملیۆن دۆلار بۆ یه‌ك میگاوات ، ئه‌مه‌ش له چاو نرخی وزه‌ی با له ویلایه‌ته یه‌كگرتووه‌كانی ئه‌مریكا كه‌متره كه نرخه‌كه‌ی(1.66) میلۆن دۆلاره بۆ هه‌ر میگاواتێك.\nئه‌م داتایه‌ش له‌ناوه‌ندی نرخه‌كانی 58 بازاڕی تازه پێگه‌یشتوی جیهاندا وه‌رگیراوه له‌وانه‌ش چین‌و هیند‌و به‌رازیل، ئه‌مه‌ش مانای وایه كه وزه‌ی نوێبووه‌وه ده‌بێته ڕێگه‌یه‌كی سه‌رنجڕاكێش بۆ كۆمپانیاكانی وه‌به‌رهێنان له بواری دامه‌زراندنی وێستگه‌ی نوێی به‌رهه‌مهێنانی كاره‌با له داهاتوودا .\nله‌چه‌ند ساڵی ڕابردووشدا چین نزیكه‌ی 103 ملیار دۆلاری له پرۆژه‌كانی وزه‌ی خۆردا وه‌به‌رهێناوه، له‌و بواره‌شدا به‌سه‌ر هه‌ریه‌ك له ئه‌مریكا و به‌ریتانیا و ژاپۆن دا سه‌ركه‌وتووه كه ئه‌مریكا (44.1) ملیار دۆلار بووه و به‌ریتانیاش (22.2) ملیار دۆلار بووه، ژاپۆنیش 36.2) ملیار دۆلار بووه .\nجێگه‌ی سه‌رنجه، هۆكاری دابه‌زینی ئه‌و نرخانه‌ش ده‌گه‌رێته‌وه بۆ ئه‌و كۆمپانیایانه‌ی كه به شێوه‌یه‌كی به‌رچاو كێبه‌ركێ ده‌كه‌ن بۆ به‌ده‌ستهێنانی بۆندی گه‌وره له بواری دامه‌زراندنی وێستگه‌ی كاره‌با كه به وزه‌ی خۆر كاربكات.


پێویستیمان به هاوکاری تۆی ئازادیخواز هه‌یه\nداوا له هه‌مووان ده‌که‌ین به‌شدار بن له\nبه‌رهه‌مهێنانی کۆمه‌ڵه فیلمێکی دۆکۆمێنتاری له بواری ئیسلامدا\nئاگاداری هه‌وادار و هاوڕێیان و ئازیزان ده‌که‌ین به‌ڕێوه‌به‌رایه‌تی ماڵپه‌ڕه‌که‌مان (www.xwdakan.com) (خوداکان) هه‌ڵده‌سێت به به‌رهه‌مهێنانی زنجیره به‌رنامه‌یه‌کی دۆکۆمێنتاری ڕه‌خنه‌یی له‌بواری ئیسلامناسیدا. له‌م پرۆژه‌یه‌دا چه‌ندین که‌سایه‌تی شاره‌زا شاره‌زا به‌شداری تێدا ده‌که‌ن و خوێندنه‌وه‌یه‌کی ڕاخنه‌گرانه‌و زانستیانه‌یان بۆ ئیسلام ده‌بێت، له ئێستادا توانیومانه یه‌کێک له‌و به‌رنامانه ته‌واو بکه‌ین و ئێستا هه‌موو که‌س ده‌توانێت له‌ڕێی ئه‌م لینکه‌ی خواره‌وه بیبینێت.\nدیاره که پرۆژه‌یه‌کی له‌م شێوه‌یه پێویستی به هه‌موو جۆره هاوکاریه‌ک هه‌یه به‌تایبه‌ت له‌ڕووی ئابوریه‌وه، جا داوا له‌هه‌موو لایه‌ک ده‌که‌ین بێ هیچ مه‌رجێک و به‌پێی توانای خۆیان هاوکاریمان بکه‌ن. هاوکاریتان دڵخۆش و پشتئه‌ستورمان ده‌کات له‌کاره‌کانمان به‌رده‌وام بین.\nئێمه ڕه‌چاوی توانای ئابووری هه‌موو لایه‌ک ده‌که‌ین و ڕێزمان بۆ ئه‌و هه‌موو جۆره هاوکاریه‌ک هه‌یه ئه‌گه‌رچی زۆر بێت یان که‌م، هه‌موو جۆره هاوکاریه‌کیشمان قبوڵه به‌و مه‌رجه‌ی له‌گه‌ڵ ئه‌و ئه‌رک و مافانه‌دا دژایه‌تی نه‌که‌ن که له جاڕنامه‌ی گه‌ردوونی مافه‌کانی مرۆڤدا نوسراون.\nسوپاس و پێزانینی هه‌ستی مرۆڤدۆستانه‌ی هه‌موو لایه‌ک ده‌که‌ین.\nبۆ ناردنی کلوپه‌لی هونه‌ری (بۆ نموونه هه‌ندێک که‌لوپه‌ل که به سوودن بۆ تۆمارکردنی ده‌نگ و ڕه‌نگ و ڕوناکی و به‌رنامه ..تاد، یان هه‌ر که‌لوپه‌لێکی تری وه‌ک کامێرا، ستاند..تاد) په‌یوه‌ندی بکه‌ن به‌م ئیمایله‌وه تکایه.\nبۆ ناردنی هاوکاری مادی تکایه ئه‌م ژماره بانکیه به‌کار بهێنن\nله پایپڵه‌وه تکایه ئه‌م ژماره حسابیه به‌کار بهێنن\nله بانکی ئاساییه‌وه و\nله ده‌ره‌وه‌ی وڵاتی نه‌رویج تکایه ئه‌م ژماره بانکیه به‌کار بهێنن\nPeshawa M Abubakir\nIBAN-nummer: NO64 2670 4544 021\nله‌ناو وڵاتی نه‌رویجیشدا تکایه ئه‌مه ژماره بانکیه به‌کار بهێن\nناو یان ناوی خواستراو\nته‌نها ئه‌م جاره\nهه‌ر کاتێک توانام هه‌بوو هاوکاری تر ده‌نێرم\nهه‌زار کرۆنی نه‌رویجی، له‌گه‌ڵ کامێرایه‌ک\nئێوه به خوێن کاره‌کانتان ده‌که‌ن و منیش به که‌مێک پاره هاوکاریتان ده‌که‌م\n٥٠٠ کرۆنی سویدی\nپێویسته هه‌موومان هاوکاری بکه‌ین\nده هه‌زار دینار\nده‌توانم له کاری مونتاژکردندا هاوکاریتان بکه‌م\nڕێکه‌وتی بڵاوکردنه‌وه 2013-05-07 16:56:00\nله‌م, پرۆژه‌یه‌دا, چه‌ندین, که‌سایه‌تی, شاره‌زا, شاره‌زا, به‌شداری, تێدا, ده‌که‌ن, و, خوێندنه‌وه‌یه‌کی, ڕاخنه‌گرانه‌و, زانستیانه‌یان, بۆ, ئیخوداکانپێویستیمان, به, هاوکاری, تۆی, ئازادیخواز, هه‌یه Tags


دەنگدەران رویل پێشكێشی هەمی حزبا و حزبا خوەدانێ “هنگڤینێ عەسلی” کر – Sibehî سبەھی\nدەنگدەران رویل پێشكێشی هەمی حزبا و حزبا خوەدانێ “هنگڤینێ عەسلی” کر\nهەلبژارتن ل وەلاتێن جیهانا سیێ ب چو رەنگا ب ئاوایەکی دلخواز برێڤە ناچیت، گزی و دزی دێ هەر هێنە کرن ئانکو کی خوەدان پارە و حیلەبازەکێ ب شەرتێ خوە بیت، ئەو دێ سەركەفتیێ ئێکێ بیت، ڤێجا ئەگەر هندەک پیرۆزی و چویڤ ژی دگەلدا بیت، ئەو ئالی دێ بێ زەحمەت سەركەفتیێ مسۆگەر بیت.\nد ڤان هەلبژارتنان (2021.10.10) یێن عێراقێ دا ئەڤ دیتنا سەری پشتڕاس کرەڤە، هەرچەندە ب گۆتنا گەلەک چاڤدێرێن جامێرێن “هنگڤینێ عەسلی” ژ هێرڤە و وێڤە ب دیاری وەرنەگرتین، دبێژن: “ئەڤ هەلبژارتنە دبێ حیلە و حەوالە بوون.” ڤێجا حەتا چەندێ ئەڤە ڕاستە هێشتا نەهاتیە پشتڕاست کرن!\nب هەر ئاوایی بیت ژ بلی وان ئالیێن ب دلێ خوە کورسی بدەستڤە ئینایین، یێن دی تەڤ دنەڕازینە و دبێژن: “حیلە و حەوالە وەسا هاتینە کرن کو خوە کورە و کەڕ و ڵال ژی ب ڤێ چەندێ حەسیانە؟” نزا قیما من ژی ناهێت کو ئەڤ ماستە یێ بێ موو بیت، چونکو نە بەرعاقلە هەلبژارتن ل عێراقێ بهێنە کرن و دەنگ بفرنە وەڵاتەکی دن یێ شەهرەزا ب حیلە و حەولا و ئەگەر هوین باوەر نەکەن ل پرسا کۆمپانیا دانە گاز و حوکمەتا هەرێما کوردستانێ مێزە بکەن کانێ وێ کۆمپانیێ چەند کولاڤێن مەکسیکی کرنە سەرێ وێ و هێشتا قیما وێ نەهاتیە ژ دادگەهەکێ بۆ ئێکا دی ڕادپێچیت!\nتشتێ سەیر ژ ڤان هەلبژارتنێن ل جیهانا سیێ دهێنە کرن، پڕانیا ئالیێن پشکدار د پرۆسەسێ دا باوەری پێ نینە، لێ بۆ رووسپیکرنا خوە و ژ بنێ گوهی دادکەڤن ڤێ پرۆسەسێ و بانگەشەکا وەسا دکەن کو دبیتە جهێ پێترانەکرنێ، چو ئالی پرۆژە و پرۆگرامێن خوە بۆ دەنگدەران پێشکێش ناکەن، بەلکو دمیننە ب قڕکا هەڤ ڤە و لەکەیێن هەڤ ب “سابوونا قڕێ” دشۆن و گەلەک جارا دەربازی پرسێن سروشتی دبن وەکو وی برادەرێ گۆتی: “ئەز هنگڤینێ عەسلی مە”. مامۆ ئەگەر تو هنگڤینێ عەسلی بی باوەرکە ل بەغدایێ مێش دێ بۆ تە ژ بەسرا و ئەنبارێ، وەکو باڕە کەوێن ژ زۆزانا دهێن، دێ وەسا بەربنە سەر و چاڤێن تە و خوە ل بەر گەرما بەغدایێ ناگری! دڤێت تە پرۆژە هەبن نە ب هنگڤینێ عەسلی بچی بەغدایێ! ئەڤە ب خوە رەنگەکە ژ رەنگێن حیلەکرنێ و ڕەڤینە ژ بەرپرسیارەتیێ.\nبێپرۆژەیییا ئالیێن سیاسی یێن نڤیسکی ڤان لایەنان ژ بەرپرسیاریا نەبجهئینا خوەستەکێن خەلکێ دەنگدایێ دپارێزیت، ئەڤە ب خوە ژی مەزنترین حیلەیە ل خەلکی دهێتە کرن. پرس ل ڤێرە نە کی هنگڤینێ عەسلی و نە عەسلییە بەلکو هەردوو ئالی و تەڤایا ئالیێن پشکداری کری د هەلبژارتنان دا دبێ پرۆژەنە و بەری نوکە ژی هەر دبێ پرۆژەبوون ژ وانا ژی خوەدانێ “هنگڤینێ عەسلی”.\nبێپرۆژەیییا ئالیێن سیاسی و حزبا خودانێ “هنگڤینێ عەسلی” د گەڕێن پەرلەمانێ بوری دا نەکارینە بچوکترین شایستەیێن دارایی و پرسگرێكێن هەرێمێ ب رێکێن قانوونی ل بەغدایێ چارەسەر بکەن، یان هەر چو نەبیت رۆلەکێ باش بگێرن بۆ هێورکرنا کێشێن نابەینا حوکمەتا هەرێما کوردستانێ د گەل بەغدایێ، نەخێر ئەڤ رۆلە نەدیتینە چونکو دبێ پرۆژەنە و چو رێز بۆ دەنگدەرێن کوردستانێ نەگرتنە و ناگرن ژی. مەدیت کانێ رێژا پشکداریکرنا وەڵاتیان چەندا کێمبوو، ئها ژ بەر ڤێ چەندێیە خەلکی ب رێژەکا گەلەک کێم پشکداری د هەلبژارتنان دا کر و ئەڤە وێ دگەهینیت کو خەلکی رویل بدەڤێ ئالیێن سیاسی دا کر و ژ وانا حزبا خودانێ “هنگڤینێ عەسلی”.


کوردیپێدیا - ڕاگەیەندراوی حیزبی دێموکراتی کوردستان لەبارەی تێرۆری مووسا باباخانی، ئەندامی کۆمیتەی ناوەندیی حیزبەوە\n📝 ڕاگەیەندراوی حیزبی دێموکراتی کوردستان لەبارەی تێرۆری مووسا باباخانی، ئەندامی کۆمیتەی ناوەندیی حیزبەوە | پۆل: بەڵگەنامەکان | زمانی بابەت: 🏳 کوردیی ناوەڕاست\nڕاگەیەندراوی حیزبی دێموکراتی کوردستان لەبارەی تێرۆری مووسا باباخانی، ئەندام...\nبە ئاگاداریی بیروڕای گشتی، میدیاکان، و دەزگا پێوەندیدارەکان دەگەیەنین بەداخێکی گرانەوە کاک مووسا باباخانی، ئەندامی کۆمیتەی ناوەندیی حیزبی دێموکراتی کوردستان بە دەستی تێرۆریستەکانی کۆماری ئیسلامیی ئێران لە شاری هەولێرهەولێر تێرۆر کرا.\nهاوڕێ مووسا باباخانی ئێوارەی رۆژی پێنجشەممە، 14ی گەلاوێژ لەلایەن دوو تێرۆریستی سەر بە کۆماری ئیسلامی ڕفێندرا و بەیانیی ئەمڕۆ شەممە، 16ی گەلاوێژ تەرمی بێ گیانی لە حاڵێکدا ئاسەواری ئەشکەنجەی قورسی پێوە دیار بووە، لە ژوورێکی هۆتێلی “گوڵی سلێمانیسلێمانی” لە شاری هەولێر دۆزرایەوە.\nکاک مووسا باباخانی، خەڵکی کرماشانکرماشان، لەدایکبووی ساڵی 1360 هەتاوی بوو و لە ساڵی 1378ەوە ڕیزەکانی حیزبی دێموکراتی بۆ خەبات و تێکۆشان هەڵبژاردبوو. ئەو پێشمەرگەیەکی بەبیر و باوەڕ و نەسرەوتوو بوو، و توانی هەموو پلەکانی پێشمەرگایەتی یەک لە دوای یەک ببرێ و لە کۆنگرەی 17ی حیزبی دێموکراتی کوردستان دا بە ئەندامی کۆمیتەی ناوەندیی حیزب هەڵبژێردرێ.\nوێڕای بەداخبوونمان لە شەهیدبوونی ئه و کادرە بەوەجەی ڕێبەریی حیزبی دێموکرات و هاوخەمیمان لەگەڵ بنەماڵە و هاوسەنگەرانی، زانیاریی زیاتر لە بارەی ڕووداوەکە، هەر وەها وردەکاریی ژیان و تێکۆشانی شەهید مووسا باباخانی، نوێترین قوربانیی تێرۆریزمی کۆماری ئیسلامیی ئێران، لە بەیاننامەکانی داهاتوودا بە ئاگاداریی بیروڕای گشتی دەگەیەنین.\n16ی گەلاوێژی 1400ی هەتاوی\n#هەولێر | #سلێمانی | #کرماشان |\n1. 👁 حیزبی دێموکراتی کوردستانی ئێران\n1. 👁 07-08-2021\n1. 👁 موسا باباخانی\n📅 رۆژی دەرچوون: 07-08-2021\n➕ ئەم بابەتە لەلایەن: (هاوڕێ باخەوان)ەوە لە: Oct 29 2021 12:24PM تۆمارکراوە\n👌 ئەم بابەتە لەلایەن: (رۆژگار کەرکوکی)ەوە لە: Oct 29 2021 1:12PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Oct 29 2021 1:12PM باشترکراوە\nفایلی پەیوەندیدار 58,112\n🗄 سەرچاوەکان 19,477\n| کاتی ئافراندنی لاپەڕە: 6.562 چرکە!


پێش چوونە دەرەوە و ماکیاژکردنی بەیانی یان ئاهەنگ و بۆنەکانت، پێویستە ئەم هەنگاوانە ئەنجام بدەیت پێش ئەوەی دڵۆپێک کرێم بدەیت لە دەموچاوت لەگەڵ پاش سڕینەوەی ماکیاژ و لابردنی.\n1-دەموچاوت بە ئاوی سارد بشۆ و بەجوانی پاکیبکەرەوە، چونکە ماکیاژ لەسەر پێستی پاکوخاوێن جوانتر و سەرنجڕاکێشتر دەردەکەوێت، ئاوی سارد کونیلەکان دادەخات.\n2-پاکژکرنەوەی پێست هەفتانە دووجار زۆر پێویستە، بۆ لابردنی خانە مردووەکان و زیندوکردنەوەی پێستەکەت بە پاکەرەوەی تایبەت و گونجاو بۆ پێستی تۆ، چونکە یارمەتیدەرە بۆ جێگیربوون و جوانتر دەرخستنی کرێمی ئەساسەکە بە دەموچاوتەوە.\n3-بەکارهێنانی ئاوی گوڵ پێش ماکیاژ، چونکە یارمەتیدەرە بۆ مانەوەی شێداری پێست و دەرخستنی ماکیاژەکەت بەشێوازێکی زیندوو و سروشتی.\n4-بەکارهێنانی پرایمەرێکی گونجاو بۆ پێست پێش ماکیاژکردن، چونکە پرایمەرەکە یارمەتی پێست دەدات کونیلەکانی داخراو بێت و نەرم و ساف و سروشتی دەریدەخات، یاخود پێش 10 خولەک بەکارهێنانی کرێمی تایبەت بە ڕێکخستنی دەموچاوت زۆر باش دەبێت ئەگەر بەکاریبهێنیت.\nژماره‌ی بینین : 1803\nژماره‌ی بینین : 337\nژماره‌ی بینین : 334\nژماره‌ی بینین : 332\nلە سەر هێڵە ئێستا : 12585


چیرۆكی قوربانییەكانی چەكی فسفۆڕی سپی سوپای توركیا\n21/10/2019 576 جار خوێندراوه‌ته‌وه\nلەسەر دیواری ڕاڕەوی بەشی سوتاوی نەخۆشخانەی سەرەكی حەسەكە نووسراوە "جوانترین شت لە دونیادا خەندەی منداڵە".\nبەڵام لەنزیكی ئەو نووسراوە لە ژورێكدا جومعە زامۆی پێنج ساڵان دەبینین، كە ڕەنگە جارێكیتر پێبكەنێت ئەگەر لە نەشتەرگەری سەركەوتوبێت،\nجومعە ڕەنگ زەرد و ڕەنگ پەڕیوە، بەشێكی زۆری جەستەیان دوریوەتەوەو لە برینپێچێكی گەورەدا بەردەوام بێدەنگە، هەندێك جار، گریانێك یاخود كۆخەیەك بێدەنگییەكەی دەپچڕێنێت، جومعە بۆچی وای لێهات؟\nباوكی جومعە، زۆر نادڵنیایە، جوتیارێكی ئاساییە، بە دیسداشەیەكی خۆڵەمێشی و جامانەیەكی سورەوە لە چاوەڕوانیدایەو وتی: "توركەكان لە یەك كاتدا بۆمباران و گوللەبارانی هەموو شتێكیان كرد، كە لە دەوروبەرمان بوو، لە پڕێكدا منداڵەكەم بینی گڕی گرتووە و دەسوتێت".\nئەو دكتۆرانەی، كە سەرقاڵی چارەسەری منداڵەكەن، بۆچوونی جیاوازیان هەیە، ئەوەش بەهۆی سەختی برینەكەی ئەو منداڵە.\nلەو دكتۆر دێرباس مامی وتی: سێ كون لەسەر سنگی منداڵەكە هەیە، سەرەتا وامانزانی بە فیشەك پێكراوە، بینیمان كونەكان هێشتا دەسوتێن و سوتانەكەی نەوەستاوە، ئەمەیش كاریگەری گەورەی لەسەر سیستەمی دەماریی كوڕەكە دەبێت، گەیشتینە ئەو بڕوایەی، كە ئەم حاڵەتە بە چەكێكی تایبەتی وای لێهاتبێت، كە پێشتر ئێمە نەمانبینیوە، ڕەنگە چەكی فسفۆڕ بێت، وێنەیەكی نەخۆشەكەمان بۆ ئەوروپا نارد تا شیكارییەكی لەسەر بكەن.\nچەند ڕاپۆرتێك، كە لە ناوجەرگەی سوریا و ئەو جێگەیەی، كە شەڕی لێیە ئامادەكراوە سەبارەت بەوەی، كە هێزی توركیا لەكاتی هێرش كردنە سەر كوردانی سوریا، فسفۆڕی سپی بەكارهێناوە.\nئەو مادە كیمیاییە لە ئەنجامی ڕێككەوتنی توركیا لەگەڵ جنێفدا، لە ڕێگەی فڕۆكە جەنگییەكانەوە بەكاردەهێنرێت و كاریگەری لەسەر جەستەی بەركەوتوو زۆرە و دەیسوتێنێت.\nهاوكات وێنەیەكی تری منداڵێك بڵاوبووەوە، بە ناوی محـەمەد حامید محـەمەد، كە كە تەمەنی 13 ساڵە ئەویش یەكێكە لە بەركەوتووەكانی فسفۆڕی سپی و جەستەی بە تەواوی سوتاوە، بە هاوارەكانی كارمەندانی نەخۆشخانەی هەموو هێنایە گریان، هەروەها چەند وێنەیەكی تری منداڵانی سووتاوی ئەو ناوچەیە لە تۆڕە كۆمەڵایەتییەكان بڵاو بووەتەوە.\nدوای بۆردۆمانێكی فڕۆكە جەنگییەكانی توركیا، محـەمەد لە دەرەوەی ماڵی خۆیان پێكرا لە ناوچەی سەری كانی، هاواری دەكرد: بابە، بابە، بابە. هاواری دەگەیشتە ئاسمان، مەهێڵن بوستێم، تا ئەو كاتەی مۆرفیمێكی ئارامكەرەوەی كاتیان پێیدا و لە هاواركردن وەستا.\nحامید محەمـەد باوكی محەمەد تەمەنی 35 ساڵە، دەڵێت: گوێم لەبۆردومانەكانی توركیا بوو لە ئاسمان پێش ئەوەی بگەنە زەوی بتەقنەوە، هەموو خێزانەكەمم دۆزییەوە جگە لە محەمەد، لەسەر شەقامەكە هەمووی بوو بە ئاگر، چەندین كەسم بینی دەسوتان، پاش كەمێك بەهەمان شێوە محەمـەدیشم بینی دەسوتا.\nلە باشوور و باكووری ئەو وڵاتەوە بە بەرهەڵگری گەورە خەڵكی مەدەنی دەگوازرێنەوە، كە ماڵەكانیان جێدەهێڵن، تا ئێستا ڕێژەی ئەو كەسانەی ماڵەكانیان جێهێشتووە نزیكەی 300 هەزار كەس دەبن ژمارەكە ڕوو لە زیاد بوون.\nوەرگێڕانی: ڕەنج ڕەسوڵ


بی بی سی: لە ماوەی چوار مانگدا لە عیراق 109 جار هێزەکانی ئەمریکا بە مووشەک کراونەتە ئامانج\nبەپێی ڕاپۆرتێک لە ماوەی چوار مانگدا ئەو بنکە و ناوچانەی هێزەکانی ئەمریکای لە عیراق تێدان 109 جار بە مووشەک کراونەتە ئامانج.\nڕاپۆرتێکی BBC لەبارەی هێزەکانی ئەمریکا و پرسی مانەوەیان لە عیراق و داهاتووی ئەو هێزانە ئاماژەی بەوە کردووە، ئەو هێرشە موشەکیانەی هێزەکانی ئەمریکای لە عیراق کردووەتە ئامانج گەیشتووەتە 109 هێرشی موشەکی.\nیەکێک لەو ناوچانەی هێزەکانی هاوپەیمانی بە سەرۆکایەتی ئەمریکای تێدان ناوچەی سەوزی بەغدایە بە بنکەی یۆنیۆن 3 ناسراوەو لە یەکێک لەو کۆشکانەدایە کە بۆ سەردەمی سەدام دەگەڕێتەوە و لە داوی ڕووخانی رژێمی بەعسەوە هێزەکانی ئەمریکای تێدا نیشتەجێبوون.\nلە بەشێکی دیکەی ناوچەی سەوز-ی بەغدا باڵیۆزخانەی ئەمریکای لێیە کە گەورەترین باڵیۆزخانەی ئەمریکایە لە ناوچەکەدا لە مانگی 10 وە تا ئێستا چەند موشەکێکی ئاراستە کراوە.\nبەپێی راپۆرتەکەی BBC لە مانگی 10 ی ساڵی ڕابردووەوەو تا ئێستا کە دەکاتە چوار مانگ، 109 جار ئەو بنکە و ناوچانەی هێزەکانی ئەمریکای لێ دەمێننەوە ڕووبەڕووی هێرشی مووشەکی بوونەتەوە.\nهاوپەیمانی نێودەوڵەتیش کە ئەمریکا سەرکردایەتی دەکات دەڵێت، " میلیشیا چەکدارەکانی کە ئێران پشتیوانیان دەکات لە پشت ئەو هێرشانەوەن".\nجێی ئاماژەیە یەکێکی تر لەو بنکانەی هێزەکانی ئەمریکای تێدا دەمێننەوەو ڕووبەڕووی هێرشی مووشەکی بووەوە بەشێوەیەکی ڕاستەوخۆ لەلایەن ئێرانەوە بنکەی عەین ئەسەد بوو لە ئەنبار کە لە 8 ی ئەم مانگەدا چەند مووشەکێکی ئاراستەکرا و بە کاریگەری هێرشەکەش 34 سەربازی ئەمریکی بریندار بوون.\nهێرشە موشەکیەکەی ئێران بۆ سەر بنکەی عەین ئەسەد لە وەڵامی کوشتنی قاسم سولەیمانی، فەرماندەی فەیلەقی قودسی سوپای پاسدارانی ئێراندا بوو کە لە 3 ی ئەم مانگەدا لەسەر رێگەی فڕۆکەخانەی بەغدا لە بوردومانی فڕۆکەیەکی بێ فڕۆکەوانی ئەمریکیدا کرایە ئامانج و کوژرا.\nبەرپرسانی ئەمریکا لەبارەی برینداری سەربازە ئەمریکیەکانەوە دەڵێن، " بەرکەوتنی سەربازەکان بەشێوەیەکی سوک بووە و تەنها تووشی شڵەقانی مێشک بوون".\nگۆڕان پۆستێكی تری له حكومه‌ت وه‌رگرت\nسەنتەری سلێمانی ماوه‌ی یه‌ك هه‌فته بێ ئاو ده‌بێت


admin2 21/10/2020 - 15:24 بڵاوکراوەتەوە لە جیهانی\nبریکاری نوێنەری تایبەتی سکرتێری گشتیی نەتەوە یەکگرتووەکان بۆ کاروباری لیبیا، ستیفانی ویلیامز رایگەیاند کە لە چوارەمین خولی کۆبوونەوەکانی لیژنەی سەربازیی هاوبەشی ٥+٥ لە جنێڤ کە ئامانج لێی دەستەبەرکردنی ئاگربەستی درێژخایەنە لە لیبیا، لایەنەکان رێککەوتن لەسەر کردنەوەی رێگا وشکانیی و ئاسمانییەکان کە سەرجەم ناوچەکانی ئەو وڵاتە بەیەکەوە دەبەستنەوە.\nستیفانی ویلیامز سەبارەت بە کۆبوونەوەکانی لیژنەکە کە رۆژی یەکشەممە لە نووسینگەی نەتەوە یەکگرتووەکان لە شاری جنێڤ دەستیپێکرد، کۆنگرەیەکی رۆژنامەوانیی رێکخست.\nبریکاری نوێنەری تایبەتی سکرتێری گشتیی نەتەوە یەکگرتووەکان بۆ کاروباری لیبیا، ستیفانی ویلیامز باسی لەوە کرد کە لە دوو رۆژی یەکەمی کۆبوونەوەکاندا، لایەنەکان پابەندی خۆیان بە بابەتی ''خۆشەویستی نیشتمان، پیشەگەرێتیی و پاراستنی یەکێتیی لیبیا و پێداگریی لە بەرگرییکردن لە سەروەری وڵات'' راگەیاندووە و گوتی: ''خۆشحاڵم کە پێتان رادەگەیەنم، هەردوولا رێککەوتوون لەسەر چەند بابەتێکی گرنگ کە راستەوخۆ پەیوەندیان بە ژیان گوزەرانی گەلی لیبیاوە هەیە''.\nستیفانی ویلیامز ستایشی شاندەکانی حکوومەتی لیبیا و خەلیفە حەفتەری کرد و سەبارەت بە رێککەوتنی لایەنەکان گوتی: ''٥+٥ رێککەوتن لەسەر کردنەوەی رێگا وشکانییەکان کە سەرجەم ناوچە و شارەکان بە یەکەوە دەبەستنەوە. ٥+٥ رێککەوتن لەبارەی کردنەوەی رێگاکانی ئاسمانیی لەسەرتاسەری لیبیا بەتایبەتی رێگای شاری سەبها، هەروەها ٥+٥ رێککەوتن لەسەر پێویستی کۆتاییهێنان بە بەکارهێنانی لێدوانی نەفرین و هاندانی میدیایی. هەردوولا رێککەوتن لەسەر پشتیوانیکردن لە ئارامی ئێستای بەرەکانی پێشەوەی جەنگ و درێژەپێدانی و خۆبەدوورگرتن لە هەر کردەیەکی سەربازیی''.\nستیفانی ویلیامز هەروەها باسی لەوە کرد کە هەردوولا گەشبینن بە رێککەوتن لەسەر ئاگربەستێکی درێژخایەن.\nچوارەمین خولی کۆبوونەوەکان، تا رۆژی شەممە ٢٤ی تشرینی یەکەم بەردەوام دەبن.


نوێنەرایەتی حکومەتی هەرێمی کوردستان - تاران - نازم عومه‌ر ده‌باغ : جارێکیتر عێراق و عێراقیەکان دەکەونەوە بەر پیلانی ناحەزانیان\nبەدرێژایی مێژوو حکومه‌ته‌کانی عێڕاق تا سەرنگونی سه‌دام حسێن، هەر بە کودەتاو شەڕ و شەڕی ناوخۆ بەڕێیان کردووە، داگیرکەران و ئیمپریالیزمی ئەو کاتەی عێراق لەپێناو دابینکردنی بەرژەوەندیەکانیان لەهەوڵی بەردەوامدا بوون لەنانەوەی دووبەرەکی و دروست کردنی جیاوازی لەنێوان کەسایەتی و هێز و لایەنەکاندا.\nسەرئەنجام لەراپەرینێکدا بەشێکی عێراق واتە هەرێمی کوردستان لەدەستی رژێم ئازاد کرا لە دوا هەنگاویشدا بە هاوپەیمانی هەموو لایەک و کۆدەنگی نێودەوڵەتی رژێمی صدام روخێنرا و حکومەتێکی نوێ بە هەڵبژاردن و شەرعییەتی دەنگدان لەپرۆسەیەکی دیموکراتیدا هەڵبژێردرا و دامەزرا.\nلەدوای روخانی رژێم،یەکەم حکومەتی عێراق لەرێگای هەڵبژاردن دەست بەکار بوو و هاته سه‌رکار، کە بەبڕوای زۆرێک دەبوایە ئەم حکومەتە ئارامی و ئاسایش و ئاوەدانکردنەوە بەخۆیەوە ببینێت، جارێکی دیکە ناحەزان و دەستە دەرەکیەکان کەوتنەوە وێزەی عێراقیەکان و بە هەموو شێوەیەک هەوڵیان بە نانەوەی جیاوازی بیروڕای نەژادپەرستی و مەزهەبی و ئایینی ناکۆکی نێوان کەسایەتی و لایەنە سیاسیەکان زیاد بکەن.\nهەر لە یەكەم سەرۆك وەزیرانی عێراق كێشەكان و ململانەی نێوان لایەنەكان زەق بۆوەو بوو بە هۆكاری گۆڕینی سەرۆكی ئەنجوومەنی وەزیرانی عێراق واتا دكتۆر ئیبراهیم جەعفەریو دوای دوو ساڵ هاتنی مالیكی بە سەرۆك ئەنجوومەنی وەزیران لە ماوەی حوكمرانی ئەو زیاتر كێشەكان زەق بووە. بوو بە هۆی سەرهەڵدان و بەهێزبوونی ئەلقاعیدە و دوایی داعش و داگیركردنی شارەكانی عێراق وەكو موسڵ و سەلاحەدین و ئەنبار.\nسەرۆك وەزیرانی ئەو كات بە هەڵوێست و هەنگاوەكانی هەوڵیدا ئەمریكیەكان لە عێراق وەدەرنێت كە لە ڕووی دەركردنی هێزی دەرەكییەوە هەنگاوێكی باش بوو بەڵام كار و هەنگاوەكانی پێچەوانەی سەركەوتنی ئەم هەنگاوە بوو تا ئەوەی لە چەند چاوپێكەوتنێك و نووسینێكدا باسم كرد ئەگەر هۆكارەكانی پەیدابوونی ئەلقاعیدە و داعش لە ناو نەبرێن و چوونە دەروەی ئەمریكایەكان و هێزی بێگانە بە زەرەر تەواو دەبیت و كارێك دەكەن كە ئەم جارەیان بە مەمنوونیەوە داوای گەڕانەوە و مانەوەیان بكرێت ئەگەر هاتن ئەمجارە ناگەڕێنەوە.\nئەڵبەتە وای لێهات پەرەسەندنی داعش و داگیركردنی موسڵ و شارەكانیتر وای كرد كە هەنگاو بۆ ئەوە بهاویژرێت. كە زیاتر پێویستی بە هاوكاری دەرەكی و هاوپەیمانان و دراوسێكانمان بێت بۆ ڕاگرتن و بەرەو پێشەوە چوونی داعش و ئازادكردنی شوێنە داگیركراوەكان لە شارەكان.\nمالیكی لادرا و عیبادی هات. بە هاوكاری هەموو لایەك كورد و عەرەب و ئێران و هاوپەیمانان توانرا شارەكانی ژێرده‌ستی داعش ئازاد بكرێن، هەر ئەو كات لە چەندین نووسین و چاوپێكەوتنێك پەنجەمان ڕاكێشا كە ئەمەسەركەوتنی سەربازی و شكستی سەربازی داعشەكانە واتە ئەگەر هۆكاری پەیدابوونی داعش لە ناو نەچێت جارێكیتر سەرهەڵدەداتەوە. بەداخەوە واتە ئەمڕۆكە نەك هەر سەر هەڵدانەوەی داعش و شەرەكانی بە چاوی خۆمان دەبینین بەڵكو ناحەزانی عێراق بە پشتیوانی كردنی زیندوو بوونەوەی داعش وا لە دوای هەڵبژاردنەكانی عێراق بە شێوەیەكیتر زەمینە بۆ گەشەكردنی داعش و ناحەزەكانی خۆش دەكەن ئەویش بە پشتیوانی گروپ و لایەن و كەسانێك لە عێراق كە ئەنجوومەنی نوێنەرانی عێراق نەك بۆ مەبەستی داڕشتنی بەرنامە و گەیاندنی خزمەتگوزاری بە هاوڵاتیان و چاك كردنی بارودۆخی ژیان و خزمەتگوزاریەكانی بەڵكو بە دابینكردنی بەرژەوەندیەكان و بەدەستهێنانی پلە و پایە بەكار دەهێنن وە هەر یەك بە شێوەیەك دابەش بووە.\nئەم كێشمەكێشمەو ململانێ بە تایبەت لە نەبوونی كەسێكی كاریزمایی وەكو جەنابی مام جەلال لە عێراق ئەمرۆكە ئەم بارودۆخە هاتۆتە ئاراوە كە هاسان نیە و بتوانرێت یەكڕیزی ناوماڵی عێراق كورد و شیعە و سووننە بهێنێتە كایەوە.\nبارودۆخی ئەمرۆكە ئەركی بەڕێز كاك مەسعود زۆر قورستر دەكات چونكە هاوسەنگی دروست¬كردن بە تەنها یەكێك ناكرێت و خاوەن بەرژەوەندیەكان زیاترن لە خاوەن بەرژەوەندی گەل و نیشتیمان.\nئەمرۆكە زیاتر رۆژی ناحەزانە، پەرش و بڵاوی هێز و لایەن و كەسایەتیەكان زیاتر زەمینەساز دەكات بۆ خاوەن بەرژەوەندیەكانی دەرەكی. گەلی عێراق پێویستی بە بڕیارێكی چارەنووس ساز هەیە كە بەر لە هەموو شتێك بە كورد و عەرەبەوە دەبێت، خۆشەویستی و دلسۆزی بە گەل و نیشتیمان بەر لە هەمووی بێت.\nگەلی عێراق دەبیت سەیری مێژووی رابردووی خۆی بكات لە چوارچێوەی ئەم جوغرافیە سیاسی و كۆمەڵایەتی و كلتوریە كە هەیەتی وەكو هەمیشە شادڕەوان جەنابی مام جەلال ئەیفەرموو جوغرافیا ناگۆردرێت.\nگەل و سەركردەكان لە مێژوودا زۆر فیداكاریان كردووە. تا ئەو قۆناغەی زۆرجار سەركردەكانی كورد چ جەنابی مام جەلال و چ جەنابی كاك مەسعود بارزانی لە ڕووبەڕوو بوونەوەی دوژمن و ڕژێمە گۆڕبەگۆڕكان قوربانیان بە خۆیان ڕوو لە كانیاو داوە و چوونەتە بەرەی پێشەوەی شەڕ و سەركردایەتی ڕاستەوخۆیان كردووە تا ووزە و توانا بە هێزی پێشمەرگە بدەن بۆ بەدەستهێنانی سەركەوتنێكی سەربازی كە ئایندەی كوردی پێوە بەستراوبوو.ئایا ئەمرۆكە گەلانی عێراق و كورد نەكەوتۆتە ئەم قۆناغە لە پێناو دابینكردنی ئایندەی ڕوون و سەرفرازی بۆ خۆیان گەلەكەیان سەركردایەتی پڕۆژەیەكی نیشتیمانی بەر فراوان بكەن و لەم گێژاوەیە و دەست تێوەردان خۆیان رزگار بكەن.\nڕووداوەكانی ئەمڕۆكەی شاری بەسڕە ئەوە دەسەلمێنێت كە یەكەم : ڕاپەڕین و خۆپێشاندان لە پێناو گەیاندنی خزمەتگوزاری و دابین كردنی ئەمن و ئاسایش مافێكی ڕەوایە.\nدووەم : ڕێگا خۆش دەكات كە جارێكیتر دەستەی تێكدەرەكان بۆ قووڵ كردنەوەی ناكۆكیەكانی نێوان ئێران و ئەمریكا زیاد بكەن وبكەونە سووتاندنی قونسوڵگەری ئێران و هەوڵدان بۆ سووتاندنی قونسوڵگەری ئەمریكا.\nئەمرۆكە هۆشیاری هێز و لایەنە سیاسیەكان گرنگە لە جیاتی بیركردنەوە لە بەدەستهێنانی پلە و پایە با ئارامی و ئاسایش و خزمەتگوزاری بۆ هاوڵاتیان دابین بكەن.\nئەگەر ئەم هۆشیاریە نەبێت و ئەمجۆرە لە خۆ بووردوویی سەركردە و ڕابەر نەبێت ئەبیت ئەوەمان لەبەر چاو بێت ڕاپەرین و دەست تێوەردانی بەسڕە بگوازرێتەوە بۆ هەموو عێراق بە هەرێمی كوردستانیشەوە. وش بە شێوەیەكیتر داعش لە هەر چوار لای هەرێم دەستی بە جموجۆڵ كردۆتەوە یان دەیكات. بۆ فشار خستنە سەر هەرێم تا بە داخوازیەكان رازی بین.\nRead کد خبر: 2124


کوردیپێدیا - راپەڕین.. دوو هەزار و 651 رووداوی جۆراو جۆر تۆمار کراون\n📊 راپەڕین.. دوو هەزار و 651 رووداوی جۆراو جۆر تۆمار کراون | پول: ئامار و راپرسیا | زمانێ بابەتی: 🏳 کوردیی ناوەڕاست\nراپەڕین.. دوو هەزار و 651 رووداوی جۆراو جۆر تۆمار کراون\nلەماوەی شەش مانگی رابردوودا، لە ناوچەی راپەڕین دوو هەزار و 651 رووداوی جۆراو جۆر روویانداوە، کە ئەوانیش بەسەر رووداوەکانی هاتوچۆو دەستگیرکردنی هاوڵاتیان و سووتان و چەند حاڵەتێکی دیکەدا دەبینێتەوە.\nبەیانی ئەمڕۆ پێنجشەممە لە کۆنگرەیەکی رۆژنامەواندا وتەبێژی بەڕێوەبەرایەتی پۆلیسی راپەڕین کە بۆ دەزگاکانی راگەیاندن رێکخست و ئاماری شەش مانگی کارو چالاکی و رووداوەکانی بەڕێوەبەرایەتی پۆلیسی راپەڕینی راگەیاند.\nنەقیب مستەفا محەمەد رایگەیاند: لەماوەی ئەم شەش مانگەی رابردوودا لە سنووری بەڕێوەبەرایەتیمان دووهەزار و 651 رووداوی جۆراو جۆر تۆمار کراوە، کە لەکۆی ئەم ژمارەدا 1688 رووداو لە بەشی پۆلیسی رانیە تۆمارکراوە و 839 رووداویش لە قەزای پشدەر تۆمار کراون، وە 124 رووداویش لەلایەن پۆلیسی نەهێشتنی تاوانەوە تۆمار کراون.\nوتەبێژی پۆلیس راشیگەیاند: کە بەهۆی ئه و رووداوانەوە 1140 کەس دەسگیر کراون راگیراون بە بڕیاری دادوەر، کە له و ژمارەی دەسگیرکراوانەدا 1124 کەس لە رەگەزی نێر بوون 16 کەسی تریش لە رەگەزی مێ بوون، وە تا ئێستاش بە هۆکاری جیاجیا 27 کەس دەسگیر نەکراون لێکۆڵینەوە لە دۆسیەکانیاندا دەکرێت.\nسەبارەت بە ئاماری گیان لە دەستدان و برینداربوانی ئه و رووداوانە، نەقیب مستەفا رایگەیاند: بەسەرجەم رووداوەکانی سنووری بەڕێوەبەرایەتیەکەیان 58 هاوڵاتی گیانیان لەدەستداوە کە له و ژمارەیەدا 42 کەسیان لە رەگەزی نێرن و 16 کەسی تریش لە رەگەزی مێیە، زیاترین حاڵەتی مردنیش بە هۆکاری رووداوی هاتوچۆ بووە کە 23 کەس به و هۆیەوە گیانیان لە دەستداوە، دوای ئەویش رووداوی کوشتن کە 11 کەسە.\nبەژمارە هۆکاری مردنەکان بەم جۆرەیە:-\n1-(23) مردوو ڕووداوی هاتوچۆ\n2-(6) مردووی سوتان\n3-(1) مردووی خۆسوتان\n4-(4) مردووی خنکان لە ئاو\n6-(1) مردووی تەزوی کارەبا\n7-(11) مردووی کوشتن\n8- (4) مردووی خۆکوشتن\n9-(5) مردووی قەزاز قەدەر\nژمارەی بریندارو هۆکارەکانی بەم جۆرەیە\n1-(222) برینداری ڕووداوی هاتوچۆ\n2-(198) برینداری شەڕکردن\n3-(2) برینداری هەوڵی خۆ کوشتن\n4-(149) برینداری بەربوونەوە\n5-(11) برینداری تەزووی کارەبا\n6-(20) برینداری سوتان\n7-(49) برینداری بە ڕووداوی جیا جیا\nئاماری ڕووداوەکان بەپێ ی جۆری ڕووداو:-\n3-هەوڵی خۆکوشتن 7\n6-سوتانی شوێن 12\n10-بەد ڕەوشتی 22\n14- 24ی هاتوچۆ 19\n15-23ی هاتوچۆ 243\n17- 21ی هاتوچۆ 315\n18-22ی هاتوچۆ 12\n20-خیانەتی ئەمانە 6\n21-خیانەتی زەوجی 7\n22-کێشەی زەوی 8\n23-دەرمان خواردن 16\n25-فێڵ کردن 32\n26-ماددەی هۆشبەر 5\n27-هەڵگرتنی چەکی بێمۆڵەت 49\n28-دەستدرێژی کردنە سەر فەرمانبەر 27\n29-دەستدرێژی کردنە سەر کارمەندانی هاتوچۆ 4\n30-وونبونی مرۆڤ 7\nچەند ڕووداوێکی جۆربەجۆری تر\nئاماری توندو تیژیەکانی دژی ژنان لە (6) شەش مانگی ڕابردوو\n2-سوتان و خۆسوتان 14\n3-شەڕکردن یان (لێدان) 86\n4-هەوڵی خۆکوشتن 1\n5-هەوڵی کوشتن 1\n8-دەرمان خواردن 10\nچەند ڕووداوێکی جۆراو جۆر کە سەرجەمیا دەگاتە (283) حاڵەتی توندو تیژی\n➕ ئەڤ بابەتە ژ لایێ: (هاوڕێ باخەوان) ل: Jul 10 2014 2:19PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Jul 10 2014 2:20PM هاتیە ڕاست ڤەکرن\n👁 ئەڤ بابەتە 5,422 جار هاتیە دیتن


بۆ ناتوانرێت گۆڕانی ڕیشەیی بکرێت؟\nئۆپۆزسیۆن لەکوردستان توانای گۆڕانکارییان نیە. چونکی هێزیان نیە جگە لەزمان، زمانیش هێزە، لەهەندێک شوێندا لەچەک کاریگەرترە بەڵام ئێمە دەمێکە ئەو قۆناغەمان تێپەڕاندوەو چیدی زمان بۆ ئەوان هێز نیە. لەقۆناغێکدا پێویستمان بەسیاسیەک هەبوو تەنها ڕەخنەیەک بگرێت‌و هیچی تر. ئێستا ئەوە کەس گوێی بۆ ناگرێ. قسەکردنیان، بەیاننامەکانیان، کۆبوونەوەکانیان، خۆ دەرخستنەکانیان...تاد هیچ کاریگەری نەماوەو تۆزی لێ هەڵناسێ.\nکەواتە ئەمانە ناتوانن بڵێن کاری سیاسیش دەکەین. چونکی هێزیان نیە، هێز گوزارشت لە چربوونەوەی سیاسەت ئەکات. سیاسەت و هێز دوو شتی جیاکەرەوە، دابڕاو نین، پێکەو ئیش ئەکەن، تۆ گەر بتەوێ سیاسەت بکەی بە بێ هێز کەواتە لە سیاسەت نەگەشتویت. تۆ کە نەتوانی خۆ پیشاندانێکی گەورە ڕێک بخەی، نەتوانی گۆمەکە بشڵەقێنی، دەسەڵات بە ئارەزووی خۆی چیی بوێ کردویەتی و دەیکات. تۆش هیچ نەکەی، ئیدی تۆ زیادەی.\nسەیری سەرۆکی ئۆپۆزسیۆنی ڤەنزوێلا Juan Guaidó بکە، خۆی لە پێشەوەیە، خەلکێکی زۆریش دوایکەوتوون و ئەمەلیان پێی هەیە. ئێستا زۆر لەدەوڵەتە رۆژئاوییەکان، تا ئێستا نزیکەی پەنجا دەوڵەت بەسەرۆکی کاتی ڤەنزوێلا ناساندویانە. چونکی خۆی هەیە. ئەی لای ئێمە چی؟ لای ئێمە دەیانەوێ هاووڵاتی بێنە سەر جادەکان و دواتر بە قات و ڕیبات و قۆنەری ڕەشی قەترانی کە هیچ تۆزی پێوە نەنیشتوە بچێت لە سەر کورسیەکە دانیشێت. بەر لە هەموو شت ئەمە ئەو پەڕی نائینسانیە. وە هەرەها زۆر خۆش خەیاڵییە. خەڵک بیکاو تۆ سەماکەی، شتی وا چۆن ئەبێت!!!.\nوتەیەک هەیە see and wait (سەیرکەو چاوەڕێکە)، ئەمە لە سیاسەتدا جوڵەیەکی ژیرانەیە، بەڵام هەموو کات نا. ئەمەش ڕێ و شوێن وکاتی خۆی هەیە. دەسەڵات ئەمە ئەکات بۆ ئەوان هەتا بڵێی جوڵەیەکی ژیرانەیە، چونکی سەرمایەی ئەم وڵاتە لای ئەوانە و هیچ زەرەر ناکات وبگرە زۆر لە بەرژەوەندیەتی. سەیر لەوەدایە ئۆپۆزسیۆنیش هەمان شت ئەکات، بە بێ ئەوەی هیچ شتێکی لا بێت، مەملەکەت وێران بووە.\nئەوەی کە ماوە ئینسانی ئێمە پشتی پێ ببەستێ ژمارەیەک ڕۆشنبیرو نوسەرو ڕۆژنامەنووس و چالاکوانن. درێغیان نەکردوە، ژمارەیەکیان بوونە قوربانی، نووسینەکانی ئەمان کاریگەری هەیە. کۆڕەکانیان جێگا ئەگرێ. بۆیە دەسەڵات هەموو ڕێگایەک دەگرێتە بەر بۆ کڕینیان، بێدەنگکردنیان، کوشتنیان، ئەتککردنیان...تاد بەڵام ئەمان هەر بەردەوامن. تا ئەوەندەی دەسەڵات بۆی بکرێ نایەڵێت ئاکتیڤ بن، چونکی لێیان ئەترسێ. لە دەرەوە گوێیان بۆ دەگیرێ. کاتی ئەوە هاتووە کە بیر لە پڕۆژەیەکی نیشتمانی گەورە بکرێتەوە. دەکرێ ئەمانە لە چوارچێوەیەک کۆ بکرێنەوەو پێکەوە ئیش بکەن. دەزانم جیاوازی زۆر هەیە. بەڵام ئەوەی کە هەموویان کۆ دەکاتەوە ڕزگارکردنی ئەم گەلەیە. ئەوانی دی بۆ دواتر.\nلە مێژووی دوای ڕاپەڕینەوە زەویەکە هێندە لە بار نەبووە بۆ کێڵان. تەنها پێویستی بە دەستەیەکی پاک و جەریئە کە ماکینەکە ئیش پێ بکەن. بڵێن ئەم زەویە مۆڵکی هەموانەو، بەرهەمەکەشی بۆ هەمووانە و ئێوەش بۆ دەرەوە. باوەڕکە پێویستیشی بە زیرەکی ئەوتۆ نیە. پێویستمان بە کەسێکی وەکو نینسۆن ماندێلا یان غاندی نیە کە لە سفرەوە دەستیان پێکرد. ئێمە لە سفرەوە دەست پێناکەینۆ. ئەو لێڤڵەمان بڕیوە. ماندێلا بەر لەوەی بخرێتە سجن هێز، چەکی بەکار هێنا، غاندیش هەر کات بویستایە ملیۆنەها کەسی دەهانیە سەرجادە، ئەمەش هێزە. بە بێ هێز گۆڕانی ڕیشەیی مەحاڵە.\n1 بەغداد-هەرێم- چاکسازیی\n2 بێدەنگبوونی ئێران مانای تیا چونیەتی


پیاوی نموونەیی چۆنە؟ – Knwe.org\nسەرەکی » ئاراستە » پیاوی نموونەیی چۆنە؟\nپوختە: لە هیچ شوێنێکی جیهان، نۆرمی ئایدیال و کڵێشەیی رواڵەتی پیاو ناسێنەری پیاوانی ئاسایی نەبووە، بەڵام لە سەردەمی ئێستادا، تۆڕە کۆمەڵایەتییەکان لە رێگەی خۆنواندنی ئەو پیاوانەوە کە پێشتر بەستێنی خۆدەرخستنیان بۆ فەراهەم نەبووە، خەریکی گۆڕینی نۆرمەکانی جوانیی پیاون.\nپیاوی قۆز یان جوان دەبێ چۆنچۆنی بێت؟ لە دەیەکانی رابردوودا، سەرنجڕاکێشترین پیاوە رۆژئاواییەکان لە ئەڵقەیەکی تاڕادەیەک بچووکدا دەستنیشان دەکران ــ ئەستێرە چاو شینەکانی سینەما وەکو براد بیت یان لیۆناردۆ دیکاپریۆ، بەشێکن لەو کەسانە، بەڵام بۆچوونی خەڵک لە ئاست «پیاوی ئایدیال» یان پیاوی تەواو، روو لە گۆڕانە و هاوکات جیهانی سینەما و دنیای فاشنیش هەمەڕەنگییەکی زیاتری قبووڵکردووە و کۆمپانیا نێودەوڵەتییەکانیش لە گرنگی دیاریکردنی نوێنەری گونجاو بۆ براندەکەیان تێگەیشتوون.\nتۆڕە کۆمەڵایەتییەکان و پیاوانی مۆدێل\nلە هیچ شوێنێکی جیهاندا، نۆرمی ئایدیال و کڵێشەیی رواڵەتی پیاو، ناسێنەری پیاوانی ئاسایی نەبووە، بەڵام لە سەردەمی ئێستادا تۆڕە کۆمەڵایەتییەکان، بۆ نموونە تیک تۆک، لە رێگەی خۆنواندنی ئەو پیاوانەوە کە پێشتر بەستێنی خۆدەرخستنیان بۆ فەراهەم نەبووە، خەریکی گۆڕینی نۆرمەکانی جوانیی پیاوانەن. بێن جەیمز، ئەستێرەی تیک تۆک یەکێکە لەو پیاوانە کە هەوڵدەدات بۆ گۆڕینی روانگەی خەڵک سەبارەت بە پیاوانی کەڵەگەت و تێکسمڕاو. ئەو کە خۆی مۆدێلێکی باڵابەرزە، لە رێکلامەکانی براندی «سیمپلی بی»ـدا لەگەڵ ئەو مۆدێلانە دەرکەوتووە کەوا لەڕووی ئەندازەی جەستەییەوە جۆراوجۆر بوون. بێن جەیمز کە لەگەڵ براندەکانی تایبەت بە جوانی- خۆشگوزەرانی بەریتانیش هاوکاری کردووە، دەڵێت: ئەم کارەی ئەو، هەستی ئاسوودەیی و بڕوابەخۆیی دەبەخشێتە ئەو کوڕ و پیاوانە کە وەکو ئەو جەستەیەکی کەتەیان هەیە و پێیان دەڵێت ئێوە بەلای خەڵکانی دیکەوە پەسەندکراو و بەنرخن.\nئەگەرچی خاتوونە ئەستێرە بەخۆوەکان ــ وەکو لیزۆ و ئەشلی گراهام ــ بەلای خەڵکەوە خۆشەویستن و لایەنگری زۆریان هەیە، بەڵام هاوتای پیاوەکانیان زۆر پەسەندکراو نین. هەر لەبەر ئەمەش لەو ماوەیەدا یەکێک لە مارکە خانمانەکان بەناوی ساویج فێنتی کە هی «ریانا»ـی ئەستێرەی موسیقایە، هەوڵیداوە بەستێنێک بۆ ئەو پیاوانە فەراهەم بکات کە لەڕووی جەستەییەوە کەڵەگەت و تێکسمڕاون، بەڵام ئایا هەموو ئەوانە بەمانای کرانەوەی زیاتری دۆخەکەیە بۆ قبوڵکردنی جوانیی پیاوانە؟ بێن جەیمز دەڵێت: حەزدەکەم ئەو پیشەیە سوود لە فۆرمە جەستەییە نوێیەکان وەربگرێت. بۆچی نابێت پیاوێکی تەمەن ناوەڕاست کە هەندێک ورگی هەیە، لە ریکلامی بۆن و عەتردا دەربکەوێت یان ببێت بە ئەکتەری سەرەکی فیلمێک؟ نابێت تا ئەم ئاستە سەرنجمان بخەینە سەر شێوە جەستەییە ناسروشتییەکان.\nتێگەیشتن بۆ پیاوی قۆز گۆڕاوە\nئەلیکساندەر ئەدمۆندز، مامۆستای مرۆڤناسی زانکۆی ئێدینبورگ لەسەر ئەو باوەڕەیە کە لە ئاکامی کۆیلەداریی و داگیرکاریدا، تێگەیشتنی خەڵکی رۆژئاوا لە پیاوی قۆز، بەردەوام پیاوی سپی پێست بووە، بەڵام لە سەردەمی ئێستادا ئەم روانگەیە خەریکە دەگۆڕێت. سۆپەر مۆدێلەکانی وەکو تایسۆن بەکفۆرد و ئالتون مەیسیون بەردەوام لەسەر بەرگی گۆڤارەکانی وەکو جێی کیو دەردەکەون و دنیای مۆد و براندە نێودەوڵەتییەکان رۆژ لەدوای رۆژ زیاتر لە گرنگی هەمەڕەنگی رەگەزی لەناو پیشەکەی خۆیان تێدەگەن.\nئەدمۆندز دەڵێت روانگەی کڵێشەیی سەبارەت بە جوانی پیاو خەریکە دەگۆڕێت، کڵێشەکانی جوانیی کۆن چیتر دڵخوازی گەنجان نین. لە وڵاتانی رۆژهەڵاتی ئاسیا ئەم گۆڕانە بەرچاوە، بەتایبەتی لە کەلتوری گشتیی کۆریای باشووردا. لە کۆریای باشوور، سەرهەڵدانی گروپەکانی کەی پۆپ وەکو بی تی ئێس ــ بە قژ و ماکیاژە تۆخ و درەوشاوەکانیانەوە ــ وایکردووە تا رواڵەتی شێوە ژنانە یان ناسکتر، پەسەندتر بێت. ئەم جۆرە جوانییە ئەگەرچی لەگەڵ نۆرمە نەریتییە رۆژئاواییەکانیش ناتەبایە، بەڵام لە سەردەمی ئێستادا لایەنگری زۆری هەیە و لە راگەیاندنە گشتییەکاندا بەزۆری دەبیندرێت.\nپێوەرەکانی جوانی لە رۆژهەڵاتی ئاسیا\nپێوەرەکانی جوانی لە وڵاتانی رۆژهەڵاتی ئاسیا یەکجار زۆر جۆراوجۆرن. دائێ نا مۆدێلی ئەمریکی-کۆریایی دەڵێت : کاتێک دەستم بەکارەکەم کرد، تەنها چەند مۆدێلی ئاسیایی هەبوون، بەڵام ئێستا ژمارەیان زۆر بووە. هۆکارەکەشی ئەوەیە کە پیشەی مۆد رووی کردووەتە مشتەری ئاسیایی و بازاڕە ئاسیاییەکان».ئاسیا دەوڵەمەندە و براندەکانیش حەزدەکەن مۆدێلەکانی وەکو دائێ‌نا بانگەشەیان بۆ بکەن و مشتەرییان بۆ کۆبکەنەوە.\nوا پێدەچێت لەم ساڵانەی دواییدا سۆپەر مۆدێلەکانی پیاو، لەڕووی داهات و سەرکەوتنەوە لە هاوتا خانمەکانی خۆیان نزیک بووبێتنەوە. کۆمپانیای رۆلف لۆرێن بۆ رێکلامی براندەکەی خۆی «تایسۆن بەک‌فۆرد»ـی مۆدێلی ئەمریکی هەڵبژارد و ئەم کارە ئەوی کرد بە ناسراوترین سۆپەر مۆدێلی رەشپێست. شان ئوپرای مۆدێلی ئەمریکی، لەپاش زیاتر لە 15 ساڵ چالاکی پڕۆفیشناڵ بوو بە یەکێک لە دەوڵەمەند‌ترین سۆپەر مۆدێلەکانی جیهان. ئەو کە خەڵکی شارێکی بچووک بوو لە جۆرجیا، لە تەمەنی 17 ساڵاندا و تەنیا بە 150 دۆلارەوە رۆیشت بەرەو نیۆیۆرک ــ و لەوێ توانی لەگەڵ براندە گەورەکاندا گرێبەستی تایبەت واژۆ بکات.\nئۆپرای ئەو کاتە ناوبانگی جیهانی پەیداکرد کە تەیلۆر سویفت، ئەستێرەی میوزیکی ئەمریکی، لە ڤیدیۆی موزیکی «بۆشایی بەتاڵ (2014) «ـدا وەکو ئەکتەر و لە رۆڵی خۆشەویستەکەی خۆیدا، کەڵکی لە ئەو وەرگرت.\nئوپرای ئەو دەرفەتە بە گرنگترین ساتی ژیانی پرۆفیشناڵی خۆی پێناسە دەکات و دەڵێت:لەپاش ئەوەوە، ئاراستەیەکی پرۆفیشناڵی نوێم دۆزیەوە و دەرگای نوێ بەڕوومدا کرانەوە. زۆر مەمنوونم بۆ ئەوەی من بەشێک بووم لەو کارە».ئەو لەماوەی ئەو ساڵانەدا بەردەوام لە کەسایەتییە خۆشەویستەکان بووە و چەندین جار لەسەر بەرگی گۆڤارەکان دەرکەوتووە، بەڵام ئەو چۆن ئەو پێگەیەی دەستەبەرکرد؟ خۆی دەڵێت: لەم پیشەیەدا پێویستە بێفیز بیت. من لەگەڵ کەسانێک کێبرکێ دەکەم کە هەموویان لەیەک قاڵبدان ــ قژ رەش و چاو شین. من لەگەڵ ئەو پیاوانە کێبرکێ دەکەم کە رێک هاوشێوەی منن، بەڵام پێویستە من خۆم بم. من هەوڵم نەداوە خۆم بە شێوەیەکی تایبەت بگۆڕم.\nهەڵبەت، سەرەڕای قبووڵکردن و پەرەسەندنی جۆراوجۆریی رەگەزی، وێنەی نەریتی ستایلی رۆژهەڵاتی، واتە «باڵابەرز، رەش و رێک»، هێشتاش لایەنگرانی زۆری هەیە. ئەم چەمکە سەرەتای ساڵانی 1900 لە ئەوروپا برەوی پەیداکرد و لە دەیەی 1920 لە هۆلیوود بە شێوەیەکی بەربڵاو و بۆ ئاماژەکردن بە رۆدۆڵف والێنتینۆ ئەستێرەی ئیتالی سوودی لێوەردەگیراو دواتریش بە بەردەوامی ئەم بڕەوییەی خۆی پاراست. شافی حەسەن مرۆڤناس دەڵێت: برۆی رەش و موی رەشی روخسار بۆ پیاوانی بەرەگەز مەدیترانەیی ئیمتیازێکی گەورەیە…مووی رەش نیشانەی پیاوەتییە» بەپێی ئەم پێوەرانە، «میکەلە مورونە»ـەی ئەکتەری ئیتالیش قۆزە، ئەم ئەکتەرە کە خەڵکی «پولیا»ـیە لە باشووری ئیتالیا، تا ساڵی رابردوو لە شاری رۆما باخەوان بوو، بەڵام پاش دەرچوون لە تاقیکردنەوەی ئەکتەری، بە شەوێک ژیانی گۆڕدرا؛ ئەو وەکو ئەکتەری سەرەکی فیلمی365 رۆژی بەرهەمی نێتفلیکس دەستنیشان کرا ــ یەکێک لە پڕ بینەرترین فیلمەکانی ساڵی 2020 ئەو رۆڵی سەرۆکێکی مافیای دەگێڕا بە ناوی «ماسیمۆ».\nمۆرۆنە دەڵێت نکۆڵی لەوە ناکەم کە رواڵەتم لە وەرگرتنی ئەم رۆڵەدا کاریگەر بووە، چونکە رێک تایبەتمەندییەکانی ماسیمۆم هەیە؛ ئەو باڵابەرز و قژ خورماییە».بەڵام پێشتر هەر بەهۆی ئەم رواڵەتەوە نەیاندەهێشت بەئاسانی رۆڵ بگێڕێت . خۆی دەڵێت کە پێشتر بۆ ماوەی 10ساڵ هەموو هەفتەیەک لە تاقیکردنەوەی ئەکتەریدا بەشداری کردبوو، بەڵام هەرگیز هیچ رۆڵێکیان پێ نەدابوو .\nپیاوانی بە تەمەن جێی سەرنجن\nبەو حاڵەوە و سەرەڕای سەرکەوتوویی بەردەوامی رواڵەتە نەریتییەکان، پێوەرەکانی جوانیی پیاوانە روو لە کرانەوەیە و خەریکە پەرە دەستێنێت و لەئێستادا تەنانەت پیاوانی بەتەمەنتریش هۆگرییەکی زۆریان دەستەبەر کردووە. هەڵبەت ئێمە خوومان بە رواڵەتی پیاوانی قۆزی سینەمای کلاسیکەوە گرتووە بۆ نموونە «پیەرس برازنان» و «جۆرج کلۆنی»، بەڵام ئێستا ئیتر لە جیهانی رێکلام و مۆدەدا مۆدێلی بەتەمەنیش زۆر دەبیندرێت.\nپیاوانێکی وەکو «ئانتۆنی وارکیا»، «وانگ دشۆن» (کە بە سەرنجڕاکێشترین باپیرەی چین بەناوبانگە)، «ران جەک فۆلی» و «لۆنۆ برازیل»، چەند نموونەیەکن لەم کەسانە. کەڵک وەرگرتن لە پیاوێکی بەتەمەنی وەکو «رێنە گلیمارێک»، مۆدێلی تەمەن 87 ساڵ، نموونەیەکی دیکەیە لە گۆڕانی سەلیقە. ئەم بابەتانە سەلمێنەری ئەوەن کە جوانیی پیاوانە، ئایدیاڵێکی نەگۆڕ نییە و لە رەوتی مێژوودا تووشی گۆڕان دەبێت.\n«ئۆرلاندۆ هوبێچی»ـی مۆدێلی فینلاندی، دەڵێت: چەند ساڵ لەمەوبەر تێگەیشتم کە بەکارهێنانی مۆدێلی بەتەمەنتر پەرەی ساندووە. لەناکاو هۆگری خەڵک بۆ کەسانی بەتەمەنتر زیادی کردبوو. بە باوەڕی هوبێچی، بەرزبوونەوەی ئاستی تەمەن کاریگەری لەسەر ئەو گۆڕانە بووە. ئەو دەڵێت: خەڵک ئیتر رقیان لە تەمەنی سەرەوە نییە. لە ماوەی 30 ساڵی رابردوودا، نەوەیەک لە گەنجانی خۆشمەشرەبم بینیەوە، بەڵام لە سەردەمی ئێستادا دەکرێ بەتەمەنتر بێت و هێشتاش هەر خۆشمەشرەب و بەڕۆژ بیت. خەڵک حەزدەکەن ئەو کەسانە نوێنەریان بێت کەوا هاوشێوەی خۆیانن.


ئیبن توفەیل - ویکیپیدیا، ئینسایکڵۆپیدیای ئازاد\nئیبن توفەیل فەیلەسووف و زانا و پزیشکی موسڵمانی عەرەبی، یەکێکە لە بەناوبانگترین ئەو حەکیمە عەرەبیانەی کە پاشماوەی نەمری دوای خۆی جێ ھێشتووە، لە ڕۆژئاوا دا بە ناوی (لاتینی: Abubacer) ناسراوە.\n١ ناو و ناساندن\nناو و ناساندندەستکاری\nئەبووبەکر موحەممەد بن عەبدولمەلیک بن موحەممەد بن موحەممەد بن توفەیل قەیسی ئەندەلوسی (١١٠٠ز - ١١٨٥ز) عەرەبی، لە ھۆزی قەیس عەیلان، دەشگووترێ: ئەندەلوسی و قورتوبی و سێڤیلی و نازناوی ئەبوو جەعفەرە، فەیلەسووف و فیزیایی و قازی ئەندەلوسی، لە (Guadix) لە دایک بووە، لە دووری ٥٣ کیلۆمەتر لە باکووری ڕۆژھەڵاتی قورتوبە، پاشان لە غەرناتە پزیشکی فێربووە و خزمەتی حاکمەکەی کردووە. لە ساڵی ٥٨١ کۆچی بەرامبەر بە ١١٨٥ زایینی کۆچی دوایی کردووە لە شاری مەراکش و لەوێش نێژراوە (سوڵتان ئەبوو یوسف) لە ناشتنی تەرمەکەی بەشدار بوو.\nلە شاری (Guadix/وادي آتش) نزیک غەرناتە لە دایک بووە، فەلسەفە و پزیشکی ھەر لەوێ خوێندووە، پۆستی وەزیری و پۆستی پزیشکی تایبەتی سوڵتان ئەبوو یوسف گرتووە. ھاوسەردەمی ئیبن ڕوشد بوون ھاوڕێشی بوو. کتێبەکانی پێمان نەگەیشتوون تەنھا چیڕۆکی (حي بن يقظان) یان (أسرار الحكمة الإشراقية) نەبێت، ھەروەھا وەرگێڕدراوە بۆ چەند زمانێکی ڕۆژاوایی.\nبەرھەمی سەبارەت بە پزیشکی ھەیە، لیسانەددین بن خەتیب وتویەتی کە کتێبێکی پزیشکی لە دوو بەرگ نووسیوە، ئیبن ئەبی ئوسەیبیعەش ئاماژەی پێکردووە کە ئیبن ڕوشد کتێبێکی ھەیە بەناوی (مراجعات ومباحث بين أبي بكر بن طفيل وبين ابن رشد في رسمه للدواء في كتابه الموسوم بالكليات). ئیبن خەتیب ئاماژەی بەوە کردووە کە (أرجوزة في الطب)یشی ھەیە.\nھەروەھا بەرھەمی لە گەردوونناسیشدا ھەیە، ئیبن ڕوشد ئاماژەی بە شەرحێکی کردووە لەسەر کتێبی (الآثار العلوية) ھی ئەرەستوو، قوتابیەکەی ئیبن توفەیلیش ئاماژەی پێکردووە.\n^ باقر أمير الورد.\n^ ی ا ب پ موسوعة علماء العرب - عبدالسلام السيد - الطبعة الثانية، 2011\nوەرگیراو لە «https://ckb.wikipedia.org/w/index.php?title=ئیبن_توفەیل&oldid=763672»\nدواجار لە ١٣:٥٢ی ١٦ی ئازاری ٢٠٢١ دەستکاری کراوە\nئەم پەڕەیە دواجار لە ١٣:٥٢ی ١٦ی ئازاری ٢٠٢١ نوێ کراوەتەوە.


6/6/2020 - 17:15\nبۆ هه‌ڵبژاردنه‌كانی سه‌رۆكایه‌تی ئه‌مه‌ریكا\nئه‌مڕۆ جۆ بایدن جێگری سه‌رۆكی پێشووی ئه‌مه‌ریكا بووه تاكه كاندیدی دیموكڕاتییه‌كان بۆ ركابه‌ریكردنی دۆناڵد تره‌مپ له هه‌ڵبژاردنه‌كانی سه‌رۆكایه‌تی ئه‌مه‌ریكا.\nبەگوێرەی هه‌واڵی ئاژانسی جیهانی ئه‌سۆشه‌یتێد پرێس، جۆ بایدن، جێگری باراك ئۆباما سەرۆكی پێشووی ولایەتە یەكگرتووەكانی ئەمریكا بەشێوەیەكی فەرمی بووە كاندیدی دیموكراتەكان بۆ هەڵبژاردنی داهاتووی ئەمریكا كه بڕیاره له مانگی تشرینی دووه‌می ئه‌مساڵ ئه‌نجامبدرێت ئه‌ویش دوای پاشه‌كشه‌ی سه‌رجه‌م كاندیده‌كانی دیموكڕاتییه‌كان بۆ ئه‌م پۆسته.\nجۆ بایدنی ته‌مه‌ن حه‌فتاو حه‌وت ساڵ ماوه‌ی سی و شه‌ش ساڵ ئه‌ندامی ئه‌نجومه‌نی پیرانی ئه‌مه‌ریكا بووه به‌ر له‌وه‌ی ماوه‌ی هه‌شت ساڵیش جێگری باراك ئۆبامانی سه‌رۆكی پێشووی ئه‌مه‌ریكا بێت.\nبایدن و ترەمپ لە ماوەی رابردوودا لە میانی بانگەشەكانیان لەرێگەی دەزگا راگەیاندنەكان و كۆڕ و كۆبوونەوە جەماوەرییەكاندا، چەندین تۆمەتیان ئاراستەی یەكتر كردووە ئەوەش لەپێناو راكێشانی زۆرترین دەنگدەری ئەمریكا بەلای خۆیاندا.\nلەئێستاشدا جۆو بایدن ده‌یه‌وێت دۆخی خراپی ئابووری ئه‌مه‌ریكا به‌هۆی بڵاوبوونه‌وه‌ی كۆڕۆنا له‌لایه‌ك و كاردانه‌وه‌كانی كوشتنی جۆرج فلۆیدی ره‌شپێست، بقۆزێتەوە و شكستی ترەمپ لە سەرۆكایەتی ئەمریكا بكاتە هۆكاری كۆنتڕۆڵنەكردنی دۆخەكە، لەو رووەشەوە ترەمپی بە بەرپرسیاری سەرەكی دۆخی ئێستای ئەمریكا تۆمەتباركردووە.


◄ Результат: Found 3, page 1 of 1 Items per page: 🗐 1 🗐 5 🗐 10 🗐 25 🗐 50 🗐 100\n📅 04-02-2020 Даты и события\n📅 Добавлен Jan 1 2020 12:19AM\n👁 Этот пункт был просмотрен раз 78,973\nباکووری کوردستان - رازیە تورگوت، رێزان ساریجا، سە [ Больше... 👁] ✖ ✖ 40 7 ✔ 99% ✍ H.B. 1-1-2020 0:19:15\n📝 کۆدار: جەژنەو پیری شالیاری مێژوو و فەرهەنگێوی پەڕ جە شانازییەن курдские документы\n📅 Добавлен Feb 4 2020 11:49PM\n👁 Этот пункт был просмотрен раз 648\nکۆمیتەو ئایین و باوەڕی کۆمەڵگاو دیمۆکراتیک و ئازاد [ Больше... 👁] ✖ ✖ 0 2 ✔ 99% ✍ B.J. 4-2-2020 23:49:54\n☂ کۆمەڵگای دێمۆکرات و ئازادی ڕۆژهەڵات - کۆدار Стороны и организации\n📅 Добавлен Sep 24 2014 3:28PM\n👁 Этот пункт был просмотрен раз 6,981\n... [ Больше... 👁] ✖ ✖ 0 3 ✔ 70% ✍ H.B. 24-9-2014 15:28:15\n📊 Статистика Статьи 381,003\nПохожие файлы 49,165\n🗄 Источники 15,922


دکتۆر بێریوان خه‌یلانی\nئه‌م ڕاگه‌یاندنه له ده‌مێکدایه هه‌ر لایه‌نێک له عێراقدا لێکدانه‌وه‌ی تایبه‌تی خۆی بۆ ده‌ستور هه‌یه و به‌ڕێز عه‌بادی ناڵێت له‌و چاره‌سه‌رکردنه‌کانیدا پشت به کامه ڕاڤه‌کردنی ده‌ستور ده‌به‌ستێت.\nدکتۆر بێریوان خه‌یلانی، ئه‌ندامی په‌رله‌مانی عیراق له فراکسیۆنی پارتی دیموکراتی کوردستان ده‌ڵێت یه‌کێک له داواکانی کورد له حه‌یده‌ر عه‌بادی ئه‌وه‌یه واده‌یه‌ک دیاربکرێت بۆ چاره‌سه‌رکردنی کێشه‌کان و ده‌شڵێت وه‌کو کورد ده‌خوازین به‌پێی ده‌ستور هه‌موو کێشه‌کان چاره‌سه‌ر بن و کوردیش هیچ پێشێلیه‌کی له ده‌ستوری وڵاته‌که‌دا نه‌کردووه.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، دکتۆر خه‌یلانی ده‌شڵێت پێکهێنانی حکومه‌تی نێوه‌ندی له عێراق باشترین وه‌ڵامه بۆ به‌ره‌نگاربوونه‌وه‌ی توندڕه‌وانی داعش و ده‌شڵێت سیاسه‌تی نوێی عه‌بادی ده‌بێته مایه‌ی که‌مکردنه‌وه‌ی هه‌ڕه‌شه و مه‌ترسیه‌کانی داعش.\nوتووێژ له‌گه‌ڵ دکتۆر بێریوان خه‌یلانی


Diplomatic Magazine | گرنگی چیرۆك له پرۆسه‌ی په‌روه‌رده‌دا\nره‌ئوف محه‌مه‌د ئالانی\nچیرۆكی منداڵ ، ئه‌و باس و به‌سه‌رهاتانه‌ن، كه له قاڵبێكی جوان، داڕێژراون و ناوه‌ڕۆكه‌كه‌ی ئامانجێكی په‌ره‌ورده‌یی له‌خۆده‌گرێت، چیرۆكی منداڵان، جیاوازه له چیرۆك بۆ مرۆڤی ئاسایی، چونكه ئه‌و بابه‌تانه‌ی له‌ناو چیرۆكی مندالاَندا، جێگیر ده‌بن، پێویسته ڕه‌چاوی ئاستی گه‌شه‌كردن و خولیای منداڵان و به‌كارهێنانی زمانی ساده تا به‌باشی تێی بگه‌ن، ئه‌و پاڵه‌وانانه‌ی له چیرۆكی منداڵدا به‌كار ده‌هێنرێن، واباشه منداڵان خۆیان بن، یان گیانداران، چونكه خولیای منداڵان زیاتر ئاشنا بوونه، به‌و بابه‌تانه‌ی ده‌وروبه‌ری خۆیان، ئه‌كرێ، ئامانجی چیرۆك ئاراسته‌كردن بێت بۆ فێركردن و ئاشناكردنیان به‌و بابه‌تانه‌ی له‌دواڕۆژدا منداڵ كه‌ڵكی لێوه‌رده‌گرێ و ڕێی نیشان ده‌دات كه به‌ربه‌ست و ئاڵۆزیه‌كانی ژیان و ئه‌وانه‌ی دێنه به‌رده‌می به‌ئاسانی و به جوانی و ووردی مامه‌ڵه‌یان له‌گه‌ڵ بكات.\n(رۆبه‌رت ولیامز 1894-1931) له‌باره‌ی چیرۆكه‌وه ده‌ڵێ:(چیرۆكی باش، نامرێ.\nدیاره مه‌به‌ست له چیرۆكی باش، ئه‌و چیرۆكه‌یه، كه بتوانێ لای گوێگرو خوێنه‌ر شتێك به‌جێ بێڵێ وله ڕووی په‌روه‌رده‌ییه‌وه، ئامانجه‌كه‌ی به‌دیبێت.\nچیرۆكی نوێی ئه‌م زه‌مه‌نه بۆ منداڵان، پێویستی به ئاوڕدانه‌وه‌ی چه‌ند لایه‌نێكی ژیان هه‌یه كه ئاوێته‌ی خه‌یاڵی نوسه‌ر بێت، تا بكرێنه ئامانجی په‌روه‌رده‌یی و منداڵان ئاراسته بكات بۆ بینین و ڕوانینی ژیان به شێوازێكی جوان ئه‌و لایه‌نانه‌ش ئه‌مانه‌ن: ژینگه‌پارێزی و خۆشه‌ویستی ئه‌وانیتر(مرۆڤ و گیانه‌وه‌ران)، هاوكاری، ڕێزگرتن، بڕوابوون به‌خوود، هه‌وڵدان و كۆشش، شێوازه‌كانی هه‌ڵسوكه‌وت و مامه‌ڵه‌ی ڕۆژانه، بایه‌خدان به خوێندن و خوێنده‌واری،.....هتد.\nنوسه‌ری بابه‌ته‌كانی منداڵ به‌تایبه‌ت چیرۆك نوسین، پێویسته نوسه‌ر شاره‌زایی باشی هه‌بێت، له‌بواره‌كانی ده‌روونناسی و كۆمه‌ڵناسی و جوان ناسی، چونكه به‌بێ شاره‌زابوون له‌م زانستانه ناتوانرێت هه‌موو لایه‌ن و ڕه‌هه‌نده‌كانی ژیانی منداڵ، شه‌ن و كه‌و بكرێت و خواست و ویستی ئه‌وان، له‌ناو چیرۆكه‌كه جێگیر بكرێت.\nپێویسته له‌ناو چیرۆكی مندالاَندا، هه‌موو پێویستیه‌كانی ئه‌و ژانره، به‌هه‌ند وه‌ربگیرێت و هیچ كه‌موكورتیه‌كی تیادا نه‌بێت، له شوێن و كات و پاڵه‌وان و كاره‌كته‌ره جیاوازه‌كان و ئامانجه گشتی و تایبه‌تیه‌كان ، به‌بێ ڕه‌چاوكردنی ئه‌مانه چیرۆكه‌كه كرچ و كاڵ و ناته‌واو ده‌رده‌چێت.\nكارێكی تری چیرۆكی مندالاَن، گرنگیدانه، به زمان و ڕاهێنانیان بۆ زمانپاراوی، ئه‌ویش به به‌كارهێنانی وشه‌گه‌لێك و هاوواتاكانیان، یان وشه‌ی پێچه‌وانه ئه‌ویش به شێوازی ده‌ربڕین و گێڕانه‌وه‌ی چیرۆكه‌كه له کۆتایی سه‌ده‌ی نۆزده‌دا ( هانس کریستیه‌ن ئاندیرسێن )ی دانیمارکی به نووسینی چیرۆکی تایبه‌ت بۆ منداڵان بناغه‌ی ئه‌ده‌بی نوێی منداڵانی له جیهاندا دانا.\nله‌و سه‌رده‌مه و تا ئه‌مڕۆش ئه‌م ئه‌رکه له سه‌ر شانی ئه‌ده‌بی زاره‌کی واته فۆلکۆر بووه، که له هه‌ر وڵات و ناوچه‌یه‌کدا به شێوه‌ی شیعر و چیرۆک و مه‌ته‌ڵ و قسه‌ی نه‌سته‌ق، شوێنێکی تایبه‌تی له سه‌رده‌می منداڵێتی بووه که تا ئێستاش هه‌یه‌تی.\nئه‌توانین ئاماژه به "پیه‌ر کاستۆر" بکه‌ین که پێش شه‌ڕی دووه‌می جیهانی وێنه‌ی هێنایە ئاراوه.\nپیه‌ر کاستۆر به بڵاوکردنه‌وه‌ی کتێبی وێنه‌یی و دیارده سرووشتیه‌کان رۆیشته جیهانی خه‌یاڵاوی منداڵه‌وه، له‌وە به‌دوا وێنه بوو به پێویستێکی به‌رچاو له شێعر و چیرووکی منداڵاندا.\nله په‌نجاکانه‌وه ئه‌ده‌بی منداڵ به شێوه‌ی شیعر و چیرۆک له وڵاته پێشکه‌وتووه‌کاندا په‌ره‌ی سه‌ند و که‌م که‌م گه‌یشته ئه‌و ئاسته‌ی که وه‌کوو لقێکی تایبه‌ت جێگه و پێگه‌ی له کتێبخانه و ماڵ و هۆڵی دابه‌شکردنی خه‌ڵاته جیهانییه‌کان دابین کرا.\nئه‌ده‌بی منداڵان به‌گشتی و چیرۆك له‌ناو كۆمه‌ڵگه‌ی كوردیدا وه‌ك پێویت گه‌شه‌ی نه‌كردوه و نه‌بۆته بابه‌تێكی گرنگ له ناو كتێبخانه‌و ته‌له‌ڤزیۆن و سینه‌ماو درامای كوردیدا، جگه له‌چه‌ند هه‌وڵێكی كه‌سی و چه‌ند نوسه‌رێكی كه‌می بواری منداڵان، ئه‌مه‌ش ناتوانێت تینوێتی منداڵانی كوردزمان بشكێنێ و نه‌بۆته شنه‌بایه‌ك بۆ ڕه‌وینه‌وه‌ی ئه‌و ته‌می هه‌ژاریه‌ی ئه‌ده‌بی منداڵان، دیاره هۆكار زۆرن و بۆئه‌وه ده‌گه‌ڕێته‌وه وه‌ك پێویست ئه‌م بواره نه‌بۆته جێی بایه‌خ و گرنگی له‌ناو سیسته‌می په‌روه‌رده‌و پڕۆگرامه‌كانی خوێندن، ده‌یان چیرۆكی زاره‌كی منداڵان بوونیان هه‌یه‌و نه‌كراونه‌ته به‌رهه‌می نوسراو، وه‌ك چیرۆكه‌كانی ده‌نكه هه‌ناره و هاوڕێی گیانداران و زۆری تر، ئه‌گه‌ركاریشیان له‌سه‌ر كرابێت نه‌توانراوه به‌باشی له‌ناو منداڵاندا ڕه‌نگدانه‌وه‌و ده‌نگدانه‌وه‌ی هه‌بێت.\nبۆچاره‌سه‌ری ئه‌م گرفته‌و ئاوڕدانه‌وه له‌ئه‌ده‌بی مندالاَن، به‌تایبه‌ت چیرۆك، پێویسته مامۆستایانی شاره‌زای زمانی كوردی له‌گه‌ڵ نوسه‌رانی بواری منداڵ و ده‌روون ناس و كۆمه‌ڵناسه كارامه‌كان، به پڕۆگرامه‌كانی خوێندندا بچنه‌وه‌و ئه‌ده‌بی زاره‌كی بكه‌نه سه‌رچاوه‌ی چه‌ند چیرۆكێك له‌گه‌ڵ بایه‌خدان به چیرۆكه جیهانیه‌كان له‌بواری منداڵداو بیخه‌نه ناو كتێبه‌كانی قۆناغه‌كانی خوێندن، تامنداڵانی كوردیش له‌و ئامانجه گه‌وره‌و تام و چێژ وەرگرتنی چیرۆك بێبه‌ش نه‌بن .


ڕۆژی هەینی نەتەوە یەکگرتووەکان لە ئەستانە ئامادەی دانوستانەکانی ئاشتی سوریا دەبێت\nنوێنەری تایبەتی نەتەوە یەکگرتووەکان بۆ سوریا ستافان دی میستۆرا وتی ڕۆژی هەینی ئامادەی نوێترین خولی دانوستانەکانی ئاشتی سوریا لە ئەستانە دەبێت.\nلەم مانگەدا دانوستانەکانی ئاشتی سوریا کە ستافان دی میستۆرا تیایدا نێوەندگیری دەکات گەیشتە بەردەم ڕێگەیەکی داخراو و وتی دانوستانەکان هەلێکی ئاڵتونیی بەفیڕۆ چووە بۆ کۆتایی هێنان بە جەنگی بەردەوامی ناوخۆی سوریا کە بۆ ماوەی نزیکەی حەوت ساڵە بەردەوامە.\nدی میستۆرا بە ئەنجومەنی ئاسایشی نێودەوڵەتی وت ساڵی داهاتوو پێشنیاری نوێ دەکات بۆ ئەوەی هەموو لایەنەکان ڕازی بکات ئامادەی دانوستانەکان ببن و ڕێبکەون لەسەر چاکسازی لە دەستووردا و هەروەها هەڵبژاردنەکان ئەنجام بدەن و چارەسەری ناکۆکییەکانیان بکەن.\nڕۆژی پێنجشەممە دی میستۆرا وتی بەنیازە خولی داهاتووی دانوستانەکانی جنێڤ لە مانگی یەکی ساڵی نوێدا ساز بکات.\nدی میستۆرا لە میانەی کۆبوونەوەکانیدا سەبارەت بە سوریا لەگەڵ وەزیری دەرەوەی ڕوسیا سێرجی لاڤرۆڤ و وەزیری بەرگری ڕوسیا سێرجی شوێجۆدا وتی " بەنیازم دوای ئەم کۆبوونەوەیە بچم بۆ ئەستانە."\nجێی ئامادەیە زۆرجار ئەو بەروارەی نەتەوە یەکگرتووەکان دایدەنێت بۆ دانوستانەکان ڕووبەڕووی قورسایی زۆر دەبێتەوە بەڵام بوونی زلهێزەکانی جیهان لە کۆبوونەوەی لوتکەی دارایی جیهان و کۆبوونەوەی داڤۆس لە سویسرا لە ماوەی نێوان 23 و 26 ی مانگی یەکدا لەڕووی سیاسییەوە ڕێخۆشکەر دەبێت بۆ ئەنجامدانی دانوستانەکان.\nڕاوێژکاری دی میستۆرا بۆ کاروباری مرۆیی ئیان ئیگلاند وتی هیوادارە دانوستانەکانی ئاشتی لە ئەستانە ببێتە هۆی وەستانی کردەوە تونوتیژییەکان لە غوتەی ڕۆژهەڵات. هەروەها وتیشی کاروانی یارمەتییەکانی نەتەوە یەکگرتووەکان چاوەڕێی ڕەزامەندی حکومەتی سوریادا دەکەن بۆ چوونە ناوەوە بۆ سوریا و ئاماژەشی بەوەدا نرخەکانی خۆراک هەشت هێندەی نرخەکان لە مانگی هەشتدا زیادی کردووە.\nوتیشی " 495 کەس هەن پێویستیان بە فریاگوزاری تەندروستی هەیە. ئەو ژمارەیەش لە کەمبووندایە، نەک لەبەر ئەوەی ئێمە ڕزگاریان دەکەین بەڵکو لەبەر ئەوەی دەمرن."\nوتیشی ڕوسیا و ئێران و چین و میسڕ و جەزائیر و عێراق دەتوانن هەموویان پێکەوە دەسەڵاتیان بەکاربهێنن بۆ چارەسەرکردنی بابەتەکە.\nهەروەها وتی " ئەگەر بمانەوێت لەم کێشەیە بێینە دەرەوە کەواتە بەهۆی ڕێکەوتنی سیاسییەوە دەبێت. لەبەر ئەوە هیوادارم دانوستانەکانی ئاشتی لە ئەستانە لە دوو ڕۆژی داهاتوودا بە گۆڕانکاریی لە قەیرانە مرۆییەکاندا کۆتایی پێبێت."


FRI, 7 AUG 2020 14:58 Erbil, GMT +3\nTUE, 14 JUL 2020 13:03 | KDP.info\nئەمڕۆ سێشەممە 14-7-2020، بە ئامادەبوونی مەسروور بارزانی، سەرۆکی حکوومەتی هەرێمی کوردستان رێوڕەسمی بەگەڕخستنی وێستگەی کارەبای هەڵمیی خەبات لە پارێزگای هەولێر، ساز کرا.\nچۆى کوانگ ژین، کونسوڵی کۆریای باشوور لە هەولێر، لە وتارێکدا، رایگەیاند، ”سوپاسی بێپایانی“ مەسروور بارزانی جەنابی سەرۆك وەزیران و تەواوی حكوومەتی هەرێمی كوردستان بكەم كە بەردەوام لەسەر هێڵ بوون و كاری باشیان كردووە سەرەڕای ئاستەنگەكان، بەڵام توانییان ئەم پڕۆژەیە بە سەركەوتوویی بچێتە خزمەتی خەڵكەوە.\nدەقی وتارەکەی چۆی کوانگ ژین:\nبەڕێز مەسروور بارزانی سەرۆكی حكوومەتی هەرێمی كوردستان\nقوباد تاڵەبانی، جێگری سەرۆكی حكوومەت\nشەرەفمەندم ئەمڕۆ بۆ دەستپێكردنی ئەم پڕۆژە مێژووییە كە لە ڕووی ئابوورییەوە زۆر سەركەوتوو بووە، ئەویش كردنەوەی پرۆژەی كارەبای خەباتە.\nلە جیاتی حكوومەتی كۆریای باشوور پیرۆزبایی سەرکەوتوویی ئەنجامدانی ئەم پڕۆژەیە دەكەم، گرنگیی ئەم پڕۆژەیە دەكرێ لە سێ خاڵ كۆبكرێتەوە:\n١- دەبێتە پڕۆژەیەكی مێژوویی، پەیوەندییەكانی كۆریای باشوور - هەولێر نیشان دەدات كە لە ٢٠١٣ەوە دەستی پێكراوە.\n٢- كاریگەرییەكی باش بەسەر پەیوەندیی ١٥ ساڵەمان دەبێت.\n٣-ڕوانگەی كۆریای باشوور بۆ پتەوكردنی پەیوەندییەكانمان كە لە ٢٠٠٤ەوە دەردەخات.\nئەم پڕۆژەیە لە ڕووی ئابوورییەوە گرنگە و ١٠٪ی بەرهەمهێنان زیاد دەكات، تێچووەكانیش كەم دەكاتەوە چونكە تەكنەلۆژیای نوێ لەم پڕۆژەیە بەكار هێندراوە.\nئەمە وادەكات كە كابینەی نۆیەمی حكوومەتی هەرێمی كوردستان زیاتر شەفافانە كار بكات و كوردستان بەڕێوە ببات. لەم ڕوەشەوە كۆریای باشوور ئامادەیە هاوكاریی خەڵكی كوردستان بكات.\nئەمە وەك ئەوەیە كە منداڵێكی نوێ لەدایك ببێت، با پێكەوە ئاهەنگ بگێڕین و گەشەكردنی بەردەوامیش لە داهاتوودا هەبێت.\nئەم پڕۆژەیە لەژێر ناونیشانی (ئێمە دۆستی ئێوەین) كراوە، لە ڕووی ئابوورییەوە بە چەندین قۆناغی جیاواز تێپەڕیوە، لەوانە شەڕی داعش و ئێستاش پەتای كۆرۆنا، بەڵام پڕۆژەكانمان بەردەوام پەرە پێدەدەین لە هەرێمی كوردستان. بەڵام ئەم پڕۆژەیە خاڵی وەرچەرخانە لە پەیوەندیی نێوان كۆریای باشوور و هەرێمی كوردستان.\nدەمەوێ سوپاسی بێپایانی بەڕێز جەنابی سەرۆك وەزیران و تەواوی حكوومەتی هەرێمی كوردستان بكەم كە بەردەوام لەسەر هێڵ بوون و كاری باشیان كردووە سەرەڕای ئاستەنگەكان، بەڵام توانییان ئەم پڕۆژەیە بە سەركەوتوویی بچێتە خزمەتی خەڵكەوە.